anag007/asmitai_wiki_konkani_dataset huggingface dataset:
ತಿಮತಾಕ್ ಪಾವ್ಲುಚೆಂ ದುಸ್ರೆಂ ಪತ್ರ್

Second Epistle to Timothy.
ತಿಮತಾಕ್ ಪಾವ್ಲುಚೆಂ ದುಸ್ರೆಂ ಪತ್ರ್.
ದುಸ್ರೆ ಆನಿ ನಿಮಾಣೆ ಪಾವ್ಟ್ ರಮಾ ಶಾರಾಂತ್ ಬಂದ್ಖಣಿಂತ್ ಆಸ್ಲೊ ತೆದ್ನಾ, 66 ವೊ 67 ವರ್ಸಾ ಪಾವ್ಲುನ್ ತಿಮತಾಕ್ ಹೆಂ ದುಸ್ರೆಂ ಪತ್ರ್ ಬರಯ್ಲೆಂ.
ಅಜುನ್ ಬಂದ್ಖಣಿಂತ್ ಆಸ್ತಾನಾ, ಆಪ್ಣಾಕ್ ಸಗ್ಗ್ಲ್ಯಾಂನಿಂ ಸಾನ್ಡ್ಲಾ ಮ್ಹಣ್ ಪಾವ್ಲು ಚಿಂತ್ತಾ; ವೆಗ್-ವೆಗ್ಳ್ಯಾ ಕಾರಣಾಂಕ್ ಲಾಗುನ್, ತಾಚ್ಯಾ ಸಾಂಗಾತಿಯಾಂನಿಂ ತಾಕಾ ಸಡ್ಲಲೊ. ಆಪ್ಲ್ಯಾ ಎಕ್ಸುರ್ಪಣಾಚಿ ಪಾವ್ಲುಕ್ ದುಖ್ ಭಗ್ತಾ. ಆಪ್ಲೆಂ ಮರನ್ ಲಾಗಿಂ ಪಾವ್ಲಾಂ ಮ್ಹಣ್ ತೊ ಪಳೆತಾ. ದೆಖುನ್ ಮಾರ್ಕುಕ್ ಆನಿ ತಿಮತಾಕ್ ಪಳೆವಂಕ್ ಎಕ್ದಂ ಗರಜ್ ಮ್ಹಣ್ ತೊ ಸಂಜತಾ, ಚಡ್ ಕರುನ್ ತಿಮತಾಕ್, ತಿಮತಾನ್ ಜಾತಾ ತಿತ್ಲೆ ವೆಗಿಂ ಆಪ್ಣಾಶಿಂ ಯೆವಂಚೆಂ ಮ್ಹಣ್ ಹ್ಯಾ ಪತ್ರಾಂತ್ ತೊ ಮಾಗ್ತಾ; ತರಿ ಆಪ್ಲ್ಯಾ ಮಗಾಚ್ಯಾ ಶಿಸಾಚೆಂ ಮನ್ ಘಟ್ ಕರುಂಕ್ ಆನಿ ವೆಗ್ಳಚಾರ್ ಉಪ್ಜಯ್ತಾತ್ ತ್ಯಾ ಗುರುಂಚೆರ್ ತಿಮತಾನ್ ನೆಟಾನ್ ಝುಜ್ ಕರ್ಪಾಕ್ ತಾಕಾ ಧಿರ್ ದೀವಂಕ್, ಹೊ ಪಾವ್ಲುಚೊ ವ್ಹಡ್-ವ್ಹಡ್ ಹುಸ್ಕೊ.
ಹ್ಯಾ ಪತ್ರಾಚಿ ಮಾನ್ಡಾವಳ್ ಅಶಿ :.
ಪ್ರಸ್ತ್ವ್ನಾ : 1 : 1-2
ವಾಖಾಣ್ಣಿ ಆನಿ ಶಿಡ್ಕಾವ್ಣಿ : 1 : 3 – 2 : 13
ಬುದ್ಧಿ ಆನಿ ಉಪ್ದೆಸ್ : 2 : 14-4 : 5
ಪಾವ್ಲುಚಿ ಪರಿಸ್ಥಿತಿ : 4 : 6 -18
ಸಂಪಾದ್ಣಿ : 4 : 19-22
अर्जुनाचा झाड

अर्जुनाचा झाडाचे महत्त्व
अर्जुनाच्या आंगार आशिल्ले धवसर सालीक लागून हें झाड आमचें लक्ष ओडून घेता. अर्जुनाच्या झाडाचीं पानां कात्रे आशिल्लीं जाल्यार फुलांचो रंग धवसो आनी हळडु वो असता. ह्या झाडाची साल वखदी आनी भोवच गुणकारी आसून काळजाच्या दूयेंसाखातीर हें झाड खूब महत्त्वाचें. आयुर्वेदांत ह्या झाडाचो वापर काळजाच्या दूयेंसाखातीर मुखेलपणान करतातः
अर्जुनाच्या सालीचो उपयोग
कुडींतलो पित दोश इबाडून जावंपी काळजाच्या दुयेंसांत तशेंच काळजाची क्रिया सुदारपा खातीर अर्जुनाचो सालीचो चूर्ण गांवठी तुपांत शिजोवन तातूंत साकर घालून पियेवपाक दितात. अशे केल्यार मांसपेशीचे बळ वाडटा आनी काळजाचें पोशण बरे तरेन जाता. कांय फावटी काळजाच्या दुयेंसा वेळार काळजाक सूज येता. त्या वेळार लेगीत अर्जुनाचो चूर्ण घालून शिकयल्लें तूप दिल्यार गूण मेळटा. कोणाचोय रक्तदाब (Blood pressure) उणावत जाल्यार तशेंच ह्रदयाचो आकार विकृतपणान वाडल्यार अर्जुन सिद्ध तूप वा अर्जुन घालून शिकयल्लें दूदाचो बरोच फायदो जाता. बिकांतल्यान रगत पडटा आनी बरोच त्रास जाता आसत जाल्यार अर्जुन चूर्ण घालून शिकयल्लें दूद वा उदक थंड जातकच घेवचें.(T. B) सारकें दुयेंस आसल्यार दुयेंतीक परत परत खोंकली येता आनी हड्डड्यांत भितर दुखता जाल्यार दुदांत अर्जुनाचो चूर्ण शिजोवन साकरी वांगडा दिवचे. ते भायर अर्जुनाचो चूर्ण अडुळश्याच्या पानांच्या रोसा वांगडा साकर घालून दिवचो. एखाद्या मनशाची चरबी वाडिल्ली आसल्यार अर्जुनाचे सालीचो चूर्ण सारक्या प्रमाणांत पोटांत घेवचो.
अर्जुनाची साल
प्रमाणा भायर वापर केल्यार ताचे वायट परिणामूय जातात. दुखापत जावन सूज वा दुख आयल्यार वा घावो जाल्यार त्या भागार अर्जुनाचे सालीचो रोस काडून वा सालीचो चूर्ण लावचो. घावो पेकपाक मजत जाता. हाता-पांयाचीं हाडां मोडल्यार अर्जुनाची ताजी साल बारीक वांटून मोडिल्लया जाग्यार लावची आनी अर्जुनाचो चूर्ण पोटांत घेवचो. ह्या लेपान हाडां जुळून येवपाक मजत जाता. पयलींच्या काळार अर्जुनाचे सालीचो उपेग हांडां जोडपाक करताले. गांवगिऱ्या वाठारांत कांय कडेन अजुनूय हो प्रयोग केल्लो दिश्टी पडटा. एखादे बायलेचो गर्भाशय सैल जाल्यार तशेंच तांबडें वा धवें आंगार वता आसता जाल्यार अर्जुनाचो चूर्ण उदका वांगडा घेवचो. अर्जुनाच्या झाडा पसून तयार केल्लें ‘अर्जुनारिष्ट’ हें पातळ वखद बाजारांत सहजतायेन मेळिल्ल्यान वेल्या कांय दुयेंसां खातीर ताचो उपेग करूं येता.
शागोती

शागोती (हेर नांवां: शाकुती, चाकुती, सागुती, सागोती) कोंकणी लोकांच्या खाणांतलें मास, हरवे आनी सुके मसाले तशेंच नाल्लाची सोय घालून केल्लें तोणाक कशें दिसपी पक्वान्न. शागोती चड करून भारताच्या गोंय राज्यांत रांदिल्ली पळोवंक मेळटा.
इतिहास.
शागोती गोंयांत पुर्तुगेज राजवट येवचे पयलीं सावन आसली अशें मानतात. पयलींच्या काळांत गोंयच्या पेडणें म्हालांतल्या हरमल गावांत खारवी समाजाचे लोक नुस्त्याची वा कुकडाच्या मासाची शागोती रांदताले अशें मानतात. कांय लोक अशेंय म्हणतात की शागोती गोंयच्या थवय समाजाचे लोक रांदताले. पूण हाजेबद्दल भरवंशाची म्हायती मेळना.
पुर्विल्ल्या काळांत शागोतेंत रानटी जनावरांचें मास वापरताले. पूण आतां रानटी जनावरांची शिकार करपाचेर बंदी आशिल्ल्यान शागोती चड करून मटण (बोकड्याचें मास), चिकन (कुकडाचें, खास करून कोंबयेचें मास) वा गायचें मांस वापरून करतात.
रांदपाची पद्दत.
सगळ्यांत पयलीं मास कांय वेळ (एक ते दोन वरां) हरव्या/पाचव्या मसाल्यांत मुरपाक दवरतात. हरव्या मसाल्यांत आलें, लसूण, हरव्यो मिरसांगो, कोथमिरीच्या पानांची चटणी, मीठ, हळद, मिरयां पिठो आनी लिंबाचो रोस हांचो आस्पाव आसता. हरव्या मसाल्याचो उपेग शागोतेंतली आगळी गजाल जावन आसा.
शागोतेचो खळ करचे खातीर सुक्यो मिरसांगो, खसखस, लवंगां, तिखी, सुकी कोथमीर, दगडफूल, जायफळ, पत्री, बडीशेप, कांदो, लसूण आनी नाल्लाची सोय हे सगळे नग एकठांय करून तेलांत तांबूस रंगाचें जायसर मंद उज्याचेर भाजून घेतात. मातशें थंड जातकच थोडें उदक घालून दाट वांटून घेतात.
शागोती करपाक तेलांत पयलीं कांदो आनी तोमातां मोव जायसर तळसून घेतात. मागीर हरव्या मसाल्यांत मुरिल्लें मास घालून थोडो वेळ परतून घेतात, आनी तातूंत वांटिल्लो खळ घालून थोडो वेळ शिजयतात. शागोतेक नुस्त्याच्या हुमणा परस मातशी चड दाटसाण आसची पडटा.
गोंयांत शागोती चडशी उंडे वा पाव हांचे वांगडा चिरिल्लो कांदो घेवन आनी वयर लिंबाचो रोस पिळून खातात. कांय वाठारांनी शागोते वांगडा शीत जावं तांदळाची भाकरी वा वडे वाडिल्ले पळोवंक मेळटात.
सामाजिक म्हत्व आनी भेद.
गोंयांत हिंदू समाजांत लग्न जावन व्हंकल पयले खेप कुळारा येता तेन्ना पांच पर्तनाच्या जेवणाक शागोती चड करून करतात. कांय हिंदू घराण्यांत दसऱ्याच्या दिसा शागोती करपाची रीत आसा. क्रिस्तांव समाजांत शाकुती चड करून पास्कां, नातालां, परतवणीचें जेवण तशेंच काजारांच्या सुवाळ्यांक करतात. मुसलमान शादी सुवाळ्यांतल्या जेवणावळींनी मेळपी "गोश्त का सालन" हें पक्वान्न शागोतेक खूब लागींचें जावन आसा.
संग्रहालया

वेगवेगळ्या वस्तूंचो संग्रह, जंय शास्त्रोक्त पद्दतीन मांडिल्लो. सांबाळिल्लो आसता अशा स्थानांक संग्रहालय वा वस्तूसंग्रहालय म्हणटात. संग्रहालय हो शब्द म्यूझियम ह्या इंग्लीश शब्दाचो भारतीय प्रतिशब्द आसा. असो संग्रह करपाची कल्पना पुर्विल्ल्या टॉलेमीन इजिप्तांतल्या अलेक्झांड्रिया नांवाच्या शारांत पयलें वस्तु संग्रहालय स्थापलें आनी तातूंत ग्रीक पंडितांचे आनी शूर पुरुशांचे पुतळे, ज्योतिश शास्त्राची साधना,शल्यक्रियेंत उपेगी थारपी उपरकणां, वेगवेगळ्या प्रकारचें ग्रंथ आनी सौमांतल्यो चमत्कारीक वस्तू हांचो संग्रह करपांत आयलो असो इतिहास मेळटा.
मुखार युरोपांत खाजगी संग्रहालयां निर्माण जालीं.राजा, सरदार आनी गिरेस्त लोक आपल्या आवडीं प्रमाण वेगवेळ्या तरेच्यो वस्तू जमोवन आपल्या घरांत प्रदर्शन करूंक लागले.इ.स. 1683 त ऑक्सफर्ड युनिव्हर्सिटीच्या स्कूल ऑफ नॅचरल,हिस्टरीचो एक विभाग अइमोलियन म्यूझियम स्थापन जालो.हें जगांतले पद्दतशीर रितीन स्थापिल्लें पयलें संग्रहालय. नामनेच्या ब्रिटिश म्यूझियमाची स्थापना इ.स. 1759 वर्सा जाली.राजक्रांती उपरांत इ.स.1793 वर्सा फ्रान्सांत राजाच्या खाजगी संग्रहालयाचें भौशिक संग्रहालयांत रुपांतर केल्या उपरांत संग्रहालयाची प्रथा भारतांत सुरू जाली.
इ.स. 1784 त कलकत्ता हांगा एशियाटिक सोसायटी ऑफ बँगॉल हे संस्थेची स्थापना जाल्या उपरांत हे संस्थेंत इ.स.1814 वर्सा भूस्तरशास्त्र, वनस्पतशास्त्र, प्राणीशास्त्र, मानवशास्त्र, पुरातत्त्वशास्त्र अशा वस्तूंचो संग्रह करून भारतीय संग्रहालयांची स्थापना केली.इ.स. 1851 वर्सा मद्रास(चेन्नई‌‌‌‌) हांगा दुसरें संग्रहालय निर्माण जालें.इ. स. १८८७ मुंंबय व्हिक्टोरिया आनी अल्बर्ट संग्रहालयाचे उदरगतीक गती मेळ्ळी आनी पुराण वस्तुसंशोधन खात्याचे सरसंचालक सर जॉन मार्शलाच्या प्रोत्साहनाक लागून उत्खनन सुरू जावन जमनीच्या पोटांत सांपडिल्ल्या पुराण वस्तूंचें प्रदर्शन मांडपांत आयलें.
हातूंतलें सारनाथ हांगाचें संग्रहालय इ.स. 1904 वर्सा,आनी नालंदा हांगाचें संग्रहालय इ.स.1917 अस्तित्वांत आयलें. 8-10
Regina Fernandes

…. Page needs to be Edited.
Tiatrist rejina fernanddis him tiatr machyer obhinoi korpi poili osturi.[1] 1904 he vors konknnim machyek khub mhotvachem aslem karonn hea vorsa saun konknni machyek ek vegllo itihas mell'llo.Nouhemborache bavisover(22),1904,pai tiatrist hannem aplea ghorkan'nik xrimti.Rejina fernanddis hankam poileach khepe tiatr machyer haddli ani bailank aplea svotachea ostitvachi zannvikai korun dili.Bail monis hache poili ken'nanch machyer yeuk naxil'leo. Punn 1904 hea vorsam konknni machyek ek veglli dixa mell'lli.[2]
1904,22 nouhembor tiatr machyek ani gõykarank ek manacho dis aslo. Karonn poileach khepek rejina fernanddis hamnni pai tiatrist agosotin fernanddis hanchea tiatrant lokam mukhar yeun lokanchem kalliz jikhlel. Tamnni jea tiatrantlean apli vollokh lokam mukhar uktaili tea tiatrachem namv "bhattkara. Ho tiatr gietti thiettor(gaiety theatre)hamnni prodrxit kel'la. Ho thiettor mumboi hangam asa.Hea vhodd paulamn akhkhea konknni lokank ani gõykarank apli man voir kaddun cholpachi tank dili.Itlench nhoi punn zuamv agosotin rfenamnodis hamnnem jem chintlem tem onik konnench chintuk naslem karonn 1904 hea vellar moratthi sinemam aslo punn tamnni bail monxenk machyer haddpachem chitunk naslem konknni moratthi poros sogllea pamvddoyamni fuddem asa hem konknni ani moratthichea survenk saunodisun ayil'lem asam,hem vhodd kam'm' fokot konknninchea mog kornnaran zuamv agosotin rfenamnodis hamnnem kele takam lagun tankam pai tiatrist axem mhonnttat
आयमरीचें मागणें

आयमरीचें मागणें.
Angelus
"℣". सर्वेस्पराच्या भडव्यान आंकवार मारयेक खबर दिली,
"℟". आनी पवित्र आत्म्याच्या कुरपेन ती गर्बेस्त जाली.
नमान मारये, कुरपेन भरलेले सर्वेस्पर तुजे थांय आसा, अस्तरयां मदें तूं सोदैव, आनी सोदैव तुजो पुत जेजू.
आमेन
"℣". हांव सर्वेस्पोराची चाकर्न
"℟". तुज्या उतरा परमणें म्हजे सवें गोडों
नमान मारये, कुरपेन भरलेले सर्वेस्पर तुजे थांय आसा, अस्तरयां मदें तूं सोदैव, आनी सोदैव तुजो पुत जेजू.
आमेन
"℣". देवाचो पुत मनीस जालो
"℟". आनी आमचे मदें जियेलो
नमान मारये, कुरपेन भरलेले सर्वेस्पर तुजे थांय आसा, अस्तरयां मदें तूं सोदैव, आनी सोदैव तुजो पुत जेजू.
आमेन
"℣". भागेवंत देवाचे माये आमचे खातीर माग
"℟". जेजून भासायलां तें आमकां फावो जावनच्याक
मागुंया.
सर्वेस्परा, आमच्यां काळजांनीं तुजी कुरपा घाल म्हून मागतांव. तुज्या भडव्यान आमकां कळयलां देखून जेजू तुजो पुत मनीस जालो म्हुण आमी अळखूंक पावल्यांव आतां आमी ताच्यां कश्टां आनी खुरसा वरवीं पुणर्जिवांत पोणाच्या वैभवाक पावूं-शीं कर त्याच क्रिस्ता आमच्या समीया वरवीं. आमेन देवाचो आदार सदांच आमचे थांय आसूं.
आमेन
सुनीत एफ रुद्रिगीश

सुनीत एफ रुद्रिगीश (जल्म - 19 सप्टेंबर 1933, मुंबय) एक भारतीय लश्कर प्रमुख. ताच्या बापायचें नांव फ्रांसिस्क आनी आवयचें नांव आयडा. ताणें एम्. एस्सी. मेरेन शिक्षण घेतलें. हाचेभायर डिफेन्स सर्वीस ऑफ स्टाफ कॉलेज, वेलींगटन आनी रॉयल कॉलेज ऑफ डिफेन्स स्टडीज, इंग्लडं हांगा ताणें लश्कराचें शिक्षण घेतलें. 1949 वर्सा तो भारतीय सैन्याच्या कक्षांत काम करूंक लागलो. 1952 वर्साच्यान तो तोफखान्याचो अधिकारी जालो. 1970-71 ह्या वर्सा ताका जनरल स्टाफ ऑफिसर ग्रेड – 1 हें जद मेळेळें. 1971-75 ह्या काळांत ताची माऊंटन ब्रिगेडची कमांडर (गिर्यारोहक) म्हूण नेमणूक जाली. हे मोहिमेंतली ताची कामगिरी पळोवन रॉयल कॉलेज ऑफ डिफेन्स स्टडीज (U.k) हांगा आर्मीचो प्रशिक्षक म्हूण नेमणूक जाली. थंयच्यान आयले उपरांत तो डिफेन्स सर्व्हीस स्टाफ कॉलेज, वेंलिंगटन हांगा मुखेल मार्गदर्शक जालो, हाचेभायर 1983-85 ह्या काळांत डायरेक्टर जनरल मिलिटरी ट्रेनिंग (आर्मी हेडक्वार्टर्स), 1985त जन्मु आनी काश्मीरचो आर्मी कमांडर,1986 वर्सा आर्मीचो उपमुखेली तशेंच 1990 वर्सा चीफ ऑफ आर्मी स्टाफ (लश्कराचो मुखेली) अशीं वेगवेगळीं पदां भुशयली. तशेंच तीन फावट वेगवेगळ्या भारतीय झुजांनी वांटो घेतलो.
1988 वर्सा ताका परम विशिश्ट सेवा मॅडल आनी उपरांत विशिश्ट सेवा मॅडल फाव जालें. निवृत्त जाल्या उपरांत तो सद्या गोंयांत स्थायीक जाला. तो गोंय विद्यापीठ, इंटरनॅशनल सेंटर, माजी लश्कर अधिकारी संघटना आनी हेर सामाजीक, संस्कृतीक संस्थाच्या कारभारांत सक्रीय आसा.
नरेश नायक

नरेश नायक हांचें पुराय नांव नरेश चंद्रकांत नायक तांचो जल्म काणकोणच्या पासल गांवांत ०५ एप्रील १९८४ ह्या दिसा जालो.
Sassu Mai Anim Sunum Mogan Choltalim - Dulpod

"“Let’s keep the Goan tradition and culture alive, worldwide”"
Sassu Mãi Anim Súnum Mogan Choltalim.
"Mother-in-law and daughter-in-law lived peacefully in love"
Type: Dulpod
Source: J.A.A. Fernandes, vulgo: André Xett (1884-1980). Album Cantarancho. Bogtavaddo, Chorão
Lyrics and Music:
Date:
Musical form: Binary
Literary form: Socio-critical remarks
Translated by António Vicente de Noronha (1895-1982), Pandavaddo, Chorão, July 1981
Sassu mãi anim súnum mogan choltalim,
Mother-in-law and daughter-in-law lived (lit. were walking) peacefully in love,
Sezareã anim sõireanc hem zobor bogtalem.
The neighbours and the relatives were jealous (lit. used to feel it much).
Sassu mãinum randulan, sunenc sanguilem,
The daughter-in-law was told that the mother-in-law has cooked (is cooking),
Baram poddinchem piit apnanc zai mun rocudem.
That she needs twelve measures of flour at once.
Aptun doptun sunên (randlam), dantem mãndilem.
The daughter-in-law has prepared the grinding stone with much labour,
Baram poddinchem piit randlam bòr-bór cad'dilem.
She ground twelve measures of flour and had enough (cooked enough?).
Sassú mainc anim sunênco zogdem pettolem,
A fight between mother-in-law and daughter-in-law started,
Sõiream sezareánchem záiteam tondd anstem zallem.
The relatives and neighbours laughed heartily.
Polleiat.
Dulpod Goenche
Sorvespora Sovem - Gaion

Sorvespora Sovem - Gaion.
Sorvespora sovem
With the Lord God
Type: Hymn
Source: Gaionacho Jhelo, 1995 edition, T-49
Lyrics: Isaias 61, 10 / Vasco do Rego, Panaji, Ilhas, Goa
Music:
Publisher: Goychi Sevadhormik Somoti (Pastoral Institute), Old Goa, Goa 403 402
Translated by: Alfred Noronha, Pandavaddo, Chorão, Goa 403 102. August 2005
Alcantara Barros, Velim, Salcete, Goa
Near the Lord God,
sontôs mhaka bhogta;
I feel joy;
mhojea Deva sovem
near my God,
otmeak anond zala!
my soul is joyful!
Tar´nna-soddvonnechem
The strength of redemption,
mhaka angvostr dilem;
clothed me;
Povitrtaichem
ghalem mhaka anglem.
Clothed me with a holy vestment.
Mannkam-motian soglli
sundôr sobit kel´li,
You were created fairer than all gems,
vozran nettoiloli,
dressed in noble gowns,
zalim tezvont Choli!
You gained the status of a noble daughter!
Bhang´ran xringarloli,
Adorned with golden ornaments,
opurv hokol koxi,
like a beloved bride,
mallun mhaka haddli,
you were presented in a noble way,
Sobhent ubi keli!
To His people.!
http://www.songs-from-goa.at/info14-music-with-staffnotation.html
https://commons.wikimedia.org/wiki/File:Sorvespora_sovem._A_Barros.jpg
Polleiat.
Gaionnam
सॅम्युएल बॅकेट

सॅम्युएल बॅकेट
सॅम्युएल बॅकेट नामनेचो आयर्लंडी कादंबरीकार आनी नाटककार. एका प्रॉटेस्टंट घराब्यांत ताचो जल्म जालो. डब्लिन ट्रिनिटी कॉलेजांत फ्रेंच आनी इटालिन भाशांचो ताणें अभ्यास केलो. 1927त ताणें बी. ए. ची पदवी मेळयली. 1928त पॅरिसांतल्या एकॉल नॉर्माल सुपेरिअर हे शिक्षण संस्थेंत इंग्लिशीचो प्रपाठक म्हणून ताची नेमणूक जाली. पॅरिसांत आसतना संवसारीक नामनेचो कादंबरीकार जेम्स जॉयस हाचेकडेन ताची वळख जाली. 1930त तो अयर्लांडाक आयलो. थंयच ट्रिनिटी कॉलेजांत फ्रेंचीचो अधिव्याख्यातो म्हणून काम करूंक लागसो. फुडें डिसेंबर 1931त हे नोकरेचो राजिनामो दिवन ताणें इंग्लंड, फ्रांस, जर्मन, इटली ह्या देशांची भोंवडी केली. 1937त तो परत पॅरीसाक आयलो आनी थंयच स्थायीक जालो. ताणें आपलें चडशें लिखाण फ्रें च आनी इंग्लीश भाशांतल्यान केलें. सुरवेच्या काळांत ताणे होरोस्कोप (1930, फ्रेंच तत्वगिन्यानी रॅन देफार्त हांचेवयलें दीर्घकाव्य) एकोज बोन्स अँण्ड अदर प्रिसिपिटेट्स (1935, कवितांझेलो), प्रूस्त (1931, व्हड फ्रेंच कादंबरीकार मार्सेल प्रूस्त हाच्या साहित्याचेर बरयल्लो समिक्षात्म निबंद), मोर प्रिक्स दॅन किक्स (1934 कथां झेलो) आदी लिखाण केलें. उपरांत ताणें कादंबरी आनी नाटक हे साहित्य प्रकार हाताळ्ळे. मर्फी (1938) वॉट (1953) मॉलॉय (1951) ह्यो ताच्यो उल्लेख करपासाक्यो कादंबर्यो. हातूंतले र्मोलॉय हे मूळ फ्रेंच कादंबराचो ताणें आपल्या प्रँट्रिक बोल्स ह्या वांगड्याच्या आदारान इंग्लीश अणकार केलो(1955). कशेंच मर्फि हे मूळ इंग्लीश कादंबरीचो फ्रेंच अणकार ताणें आल्फ्रेद पेरॉन हाच्या अदारान कालो. पूण ताका संवसारीक नामना मेळ्ळी ती ताच्या आंनातांदां गोदो (1952) हे नाट्यकृतीक लागून. हे मूळ फ्रेंच नाट्यकृतीचो इंग्लीश अणकार ताणें वेटिंग फॉर गोदो (1954) ह्या नांवान केला. 5 जानेवारी 1953 ह्या दिसा हें नाटर पॅरीसाचे रंगमाचयेर सादर केल्लें. 1969 वर्सा ताचे हे नाट्यकतीक सागित्यचो नोबॅल पुरस्कार फावो जालो.
सर रामकृष्ण गोपाळ भांडारकर 
रामकृष्ण भांडारकर हांचो जल्म दि.6 जुलै 1837 ह्या दिसा मालवणा जालो. मालवण, राजापूर आनी रत्नागिरी हांगा मुळावे शिक्षण घेतल्याउपरांत तांचे फुडलें शिक्षण मुंबयच्या एल्फिस्टन इन्स्टिट्यूट हांगासल्ल्यान जालें. 1854 या वर्सा कॅलेजचो अभ्यासक्रम पुराय केलो. मुंबय विद्यापीठांतल्या बी.ए आनी एम. ए पास जाले. मुंबय आनी पुणे हांगासल्ल्या जुन्या बुदवंतांलागी ताणा न्याय, व्याकरण, वेदान्त, हांचो बरो अभ्यास केलो. भांडारकर हे नामनेचे प्राच्यविद्यासंशोधक,संस्कृतचे प्रकांड पंडित, भाशाशास्त्रज्ञ, प्राचीन इतिहासाचे संशोधक आनी धर्मसुधारक तथा समाजसुधारक. तांचे मूळ आडनाव पत्की. पूण तांचे पूर्वज खजिन्याचेर अधिकारी म्हूण आशिल्ल्या कारणान तांचे आडनाव ‘भांडारकर’ पडलें.
हैदराबाद आनी रत्नागिरी हांगासल्ल्या हांगासल्ल्या हायस्कूलाचे मुख्याध्यापक म्हूण ताणी काम केलां. संस्कृतची दोन शालेय पाठ्यपुस्तकां ताणी तयार केली. हाकालागून हजरानी भुरग्यांक संस्कृत शिकोंक मेळ्ळें. भांडारकर हाणी संस्कृत शिकपाक लागून संशोधनान मोलादिक वाटो उखल्लो 1874 या वर्सा लंडन हांगा भरिल्ल्या आंतरराष्ट्रीय प्राच्याविद्या परिषदेंत नाशिक शिलालेखवयलो तांचो निबंध वाचलो. 1885 या वर्सा जर्मनींतल्या गटिंगन विद्यापीठान तांका पीएच. डी फावा केली. 1904 या वर्सा एल. एल. डी. ही पदवी तांका मेळ्ळी.’रोयल एशियाटिक सोसायटी’ लंडन आनी मुंबय, ‘ जर्मन ओरियेंटल सोसायटी’, ‘अमेरिकन ओरियेंटल सोसायटी’, इटली हांगासल्ल्या ‘एशियाटिक सोसायटी’, सेंट पीटर्झहबर्ग हांगासल्ल्या ‘इंपिरियल अकॅडमी आफ सायन्स’ अशा तरेच्या जगभर नामणाय मेळयल्ल्या जायत्या संस्थांनी भांडारकर हांका सदस्यत्व दिलें
क्रिस्तीना वाझ

क्रिस्तीना वाझ ही एक तियात्र कलाकार.
क्रिस्तीना वाझ हांचो जल्म ७ डिसेंबर १९४४ ह्या दिसां जालो. तांच्या बापायचे नाव माथीयस फनाडिस आनी आवयचे नाव रुझारीया फनाडिस.
क्रिस्तीना हांणी १९८६ वर्सा पयलें फावट मारोल,अंधेरी,मुबंई हांगा 'बोरीम होरान' हया तियात्रांत काम केले.
क्रिस्तीना वाझ हाणी 'पयिलिचो मोग', 'घराबें सांबाळुंक' आदी सारकीं तियात्रां बरयली आनी दिग्दर्शित केलीं. बायलां पात्र आशिल्ले 'बायलांचो एकवट' हे तियात्र क्रिस्तीना हांणी निर्मित केलें.
क्रिस्तीना वाझ हाणीं 'पयिलिचो मोग' हे मदर तेरेजा हांचेर आदारुन तियात्र सिडी(CD) रुपांत निर्मित केले.'खोरी खबर' सारकें तियात्र ध्वनीमुद्रित केलो.तांणी शंबरा वयर गितांचो संग्रह केला. 
तांच्या हया कार्याची दाखल घेवन, आनी संस्कृत संचालना गोय सरकार हांनी तांका कला गौरव पुरस्कार दिवन समान्नीत केला.
हळद

हळद ही हळदुव्या रंगाची आसता.
ताचें कूळ- Zingiberaceae. ताका लॅटीन नांव म्हळ्यार - Curcuma Longa Linn.
ही वनस्पत गांवांत खुबश्या जाणांच्या पोरसांत आमकां पळोवपाक मेळटा. वेगवेगळ रूचीक जीनस करचे खातीर हळदीच्या पिठ्याचो आमी चड उपेग करतात. हलदीच्या सुगंधी पानांच्यो आमी पातोळ्यो करपा खातीर उपेग करतात. बांगड्यांचें वा ताल्ल्यांचें सुकें धबधबीत केल्यार तातूंत हळदीचीं पानां वासा खातीर घालतात. हळदीचे खूड(मुळां) उकडून वयली साल काडची आनी ती सुकोवन वखदी उपेगा खातीर वापरची. ह्या हळदीच्या कुडांचो पिठो आजकाल बाजारांत पाकिटांनी सहज मेळटा. ह् पिठ्याचो सौंदर्यप्रसारकांत सोंदर्य वर्धक म्हूण उपेग करतात. हो पिठो जंतू नाशक आसून कातीचो रंग सुदारपाक ताचो उपेग जाता. हे खातीर हळद दूदांत झरोवन मुखामळार लावची.
कुडींतलो पित्तोदोश इबाडून कामीण आनी पंडुरोग सारक्या दुयेंसा
ಪ್ರಜೋತ್ ಡೇಸಾ

ಪ್ರಜೋತ್ ಡೇಸಾ 
ಬಿರುದಾಂ.
೧"ಮಂಗ್ಳೂರ್‌ಸೊ ಸೋನು ನಿಗಮ್" ಮ್ಹುಳ್ಳೆಂ ನಾಂವ್&lt;br&gt;
೨.ಪಂಚ್ವ್ಯಾ ಆರ್ಟಿಸ್ಟ್ ಅಲೌಡ್ ಕಾರ್ಯಕ್ರಮಾಂತ್ ಬೊರೊ ಗಾವ್ಪಿ ಪ್ರಶಸ್ತಿ.&lt;br&gt;
ಜಿಣಿ.
ಪ್ರಜೋತ್ ಡೇಸಾ ಆಮ್ಚಾ ನವ್ಯಾ ಜನರೇಷನಸೊ ಗಯಾಕ್ ಜ಼ಾವ್ನಾಸಾ. ತೊ ಗಾವಾಂತ್ ಉಡುಪಿಚೊ. ಆನಿಂ ತಚೊಸ್ ತೊ ಸಾಪ್ಟ್‌ವೇರ್ ಇಂಜಿನಿಯರ್ ಜ಼ಾವ್ನಾಸಾ.&lt;br&gt; ಗಿಟಾರ್ ಆನಿಂ ಪಿಯಾನೊ ತೊ ಖೆಳಯ್ತಾ. ತಾಣೆಂ ತಾಚೆಂ ಪ್ರಾರ್ಥಮಿಕ್ ಶಿಕ್ಶಣ್ ಮಿಲಾಗ್ರಿಸ್ ಇನ್ಸ್ಟ್‌ಟಿಟ್ಯೂಷನ್ ಟೆಕ್ನೊಲೊಜಿ ಕುಂದಾಪುರ್ ಹಾಂಗಾಂ ಜ಼ೊಡ್ಲಾಂ.&lt;br&gt; ಮೂಡಲಕಟ್ಟೆ ಇನ್ಸ್ಟ್ಟಿಟ್ಯೂಷನ್ ಟೆಕ್ನೊಲೊಜಿ ಕುಂದಾಪುರ್ ಹಾಂಗಾಂ ತಾಣೆಂ ತಾಚೆಂ ಡಿಗ್ರಿಚೆಂ ಶಿಕಾಪ್ ಜ಼ೊಡ್ಲೆಂ.&lt;br&gt; ಆನಿಂ ಪ್ರಸ್ತುತ್ ತೊ ಬೆಂಗ್ಳೂರಾಂತ್ ಸಾಪ್ಟ್‌ವೇರ್ ಇನ್ಂಜಿನಿಯರ್ ಜ಼ಾವ್ನ್ ವಾವ್ರ್ ಚಲಯ್ತೆತಾ.&lt;br&gt; ತಾಣೆಂ ಕನ್ನಡ ಕೊಂಕ್ಣಿ ಆನಿಂ ತುಳು ಸಂಗೀತಕೀ ತಾಚೊ ತಾಳೊ ದಿಲಾ.&lt;br&gt; "ಕುಚ್ ಆಲಗ್‌ಸಾ" ಮ್ಹುಳ್ಳ್ಯಾ ಹಿಂದಿ ಟೆಲಿ ಫ಼ಿಲ್ಮಾಕ್ ತಾಣೆಂ ಏಕ್ ಪೊದ್ ಬರೊನ್ ಗಾಯನ್ ಕೆಲಾಂ.&lt;br&gt;ತಾಕಾ "ಪ್ಯಾಡ್ ಸ್ಟುಡಿಯೋಸ್" ಮ್ಹುಳ್ಳೊ ಸ್ಟುಡಿಯೊ ಆಸಾ. ತೈಂ ತೊ ತಾಚೆಂ ವಯಕ್ತಿಕ್ ಸಂಗೀತ್ ಉತ್ಪದನ್ ಆನಿಂ ರೆಕಾಡಿ೯ಂಗ್ ಕರ್ತಾ.
ಸಾಧಾನಾಂ.
೨೦೧೪ ವಲ್ಡ್ ಮ್ಯೂಸಿಕ್ ದೀಸ್ ಹ್ಯಾ ದಿಸಾ ಪರ್ತ್ಯಾನ್ ನವೀಕರಣ್ ಕೆಲ್ಲ್ಯಾ "ಡೊಂಟ್ ವರಿ ಬಿ ಹ್ಯ್ಯಾಪ್ಪಿ" ಮ್ಹುಳ್ಳ್ಯಾ ಪದಾಕಿ ತಾಣೆಂ ತಾಳೊ ದಿಲಾ.&lt;br&gt; ೨೦೧೩ವ್ಯಾ ವೊರ್ಸಾ ಪ್ರಜೊತಾನ್ ಕೊಂಕ್ಣಿ "ಉಡಿ ಉಡಿ" ಮುಳ್ಳೊ ಆಲ್ಬಾಮ್ ಕಾಡ್ಲೊ. ೨೦೧೩ವ್ಯಾ ವರ್ಸಾ ಉಪ್ರಾಂತ್ ತೊ ೩ ಪಾವ್ಟಿಂ ಕೊಂಕ್ಣಿಂ ಫ಼ಮದ್ ಮೇಲ್ ಗಾಯಕ್ ಮುಳ್ಳ್ಯಾ ಪ್ರಷಸ್ತೆಕ್ ಚುನಾಯಿತ್ ಜ಼ಾಲ್ಲೊ.&lt;br&gt;ತಾಣೆಂ ಹಿನ್ನಲ್ ಗಾಯಕ್ ಜ಼ಾವ್ನ್ ತುಳು ಕನ್ನಡ ಆನಿಂ ಕೊಂಕ್ಣಿ ಫ಼ಿಲ್ಮಾಕ್ ಆಪ್ಲೊ ತಾಳೊ ದಿಲಾ.&lt;br&gt; ಆನಿಂ ೨೦೧೬ವ್ಯ ವರ್ಸಾ ಬೊಂಬೈಂತ್ ಚಲ್‌ಲ್ಲ್ಯಾ ಪಂಚ್ವ್ಯಾ"ಆರ್ಟಿಸ್ಟ್ ಅಲೌಡ್ ಮ್ಯೂಸಿಕ್" ಕಾರ್ಯಕ್ರಮಾಂತ್ ಬೊರೊ ಗಾವ್ಪಿ ಮ್ಹು‍ಳ್ಳೆಂ ಇನಾಮ್ ಜ಼ೊಡ್ಲಾಂ.&lt;br&gt;ಸಗೀಂತಕ್ ಗಡ್ ನಾಂ ಮ್ಹುಣ್ ತೊ ಪಾತ್ಯೆತಾ. ಕರ್ನಾಟಕಾಂತ್ "ಅಕಪೆಲ್ಲ" ಮ್ಹುಳ್ಳ್ಯಾ ಸಂಗೀತ್‌ ಮುದ್ರಣ‍ಕ್ ತಾಳೊ ದಿಲ್ಲ್ಯಾ ಪಯ್ಕಿ ಪ್ರಜೊತ್ ತಿ ಎಕ್ಲೊ ಜ಼ಾವ್ನಾಸಾ.&lt;br&gt; 
"ಅಕಪೆಲ್ಲ" ಮ್ಹುಳ್ಯಾರ್ ವಾದ್ಯ್ ನಸ್ತಾನಾ ಉತ್ಪತ್ ಜ಼ಾಂವ್ಚೆಂ ಸಂಗೀತ್ ಜ಼ಾವ್ನಾಸಾ.
ಹಾಣೆಂ ೨೦೧೬ ಜೂನ್ ರ್ "ಕಿಲ್ಲರ್ ರೋಡ್ಸ್" ಮ್ಹುಳ್ಳೆಂ ಆರ್ಟಿಕಲ್ ಬೊರಯ್ಲಾಂ
ಫ಼ಾಮದ್ ಪದಾಂ.
೧.ತುಜ಼ೊ ಮೋಗ್ ಮ್ಹಕಾ ಜ಼ಾಲಾ&lt;br&gt;
 ೨.ಉಡಿ ಉಡಿ(ಆಲ್ಬಮ್ ಪದ್)&lt;br&gt;
 ೩.ಜಿಣ್ಯೆಂತ್ ಯೆ&lt;br&gt;
 ೪.ಹಾಂವ್ ನೆಣಾಂ
ಹಿಂದಿ ಪದಾಂ.
 ೧.ಮೇರಾ ಮಾನ್-ಅಕಪೆಲ್ಲ ೨. ತು ಜೊ ಮಿಲಾ ೩.ಬೋಲ್ ದೊ ನಾ ಝರ ೪.ಸಂಹಾವಾ ಕಿ ೫.ಬಾರಿಶ್ ೬.ಮೈನ್ ಧೋನ್ನ್ ಕೊ೭. ರಾಬ್ತಾ ೮.ತುಮ್ ಹಿ ಹೊ ೯. ಬಿ ಇಥೆಹ್ಯಾನ್ ೧೦.ಇಷ್ಕ್ ವಲಾ ಲವ್-ಅಕಪೆಲ್ಲ ೧೧. ಬಾಟೈನ್ ಕುಚ್ ಅನ್ಖೀ ಸಿ ೧೨.ಅಭಿ ಅಭಿ ೧೩.ಅಭಿ ಮುಜ್ ಮೇನ್ ಕಹಿನ್ ೧೪. ಮೇರೆ ಬಿನಾ ೧೫.ಜುಡೈ ಮತ್ತು ತು ಜಾನೇ ನಾ.
ಅಲೆ

ಅಲೆ ಅಮ್ಚ್ಯಾ ಖಾಣಾಂತ್ ಉಪಯೋಗ್ ಕರ್ಚಿ ಸಂಬಾರ್ ವಸ್ತು.ಅಲೆ ಒಕತ್ ಜಾವ್ನ್ ಉಪಯೋಗ್ ಕರ್ತಾತ್. ಅಲೆ ಮಾತಿ ಪದಾಂ ಲಾಂವ್ಚೆ ಏಕ್ ಝಡ್ ಜಾವ್ನಾಸಾ. ಮೊಸ್ತು ವರ್ಸಾಂ ಥಾವ್ನ್ ಹ್ಯಾ ಝಡಾಚೆಂ ಇತಿಹಾಸ್ ಅಸಾ ಆನಿ ಲೋಕ್ ತೆ ಉಪಯೋಗ್ ಕರ್ತಾ. "ಏಷ್ಯಾ, ಭಾರತ, ಆಗ್ನೇಯ ಏಷ್ಯಾ, ಪಶ್ಚಿಮ ಆಫ್ರಿಕಾ ಆನಿ ಕೆರಿಬ್ಬಿಯನ್" ಪ್ರದೇಶಾಂತ್ ಅಲ್ಯಾಚೆಂ ಬೆಳೆ ಕರ್ತಾತ್.ಅಲ್ಯಾಚೊ ಪರ್ಮಳ್ ಆನಿ ರುಚ್ ಜಿಂಜೆರೋಲ್‌, ಶೊಗಾಲ್‌ ಆನಿ ಜಿಂಜೆರೋನ್‌ ಅಲ್ಯಾಚ್ಯಾ ರೊಸಾಂತ್ ಉತ್ಪನ್ ಜಾತಾ.ತಾಚೆಂ ಜಡಯ್ ೧ ಥಾವ್ನ್ ೩ ಶೇಕಡಾ ಆಸ್ತಾ.ಅಲ್ಯಾಚೆಂ ಜಡ್ ೩ ಥಾವ್ನ್ ೪ ಫಿಟ್ ತೆಂ ಪಾತಳ್ ಜಾವ್ನ್ ತಾಚೆಂ ಖೊಲೆ ಪಯ್ಸ್ ಪಯ್ಸ್ ಆಸೊನ್ ತೆಂ ಝಡ್ ನೀಟ್ ವಾಡ್ತಾ. ತಾಚೊ ದೊವೊ ಆನಿ ಫುಲಾಚೊ ಕಲ್ಲರ್ ಹಳದ್ ಕಲ್ಲರ್ ಜಾವ್ನ್ ಪರಿವರ್ತನ್ ಜಾತಾ. ಅಲ್ಯಾಂತ್ ಸುಕೆ ಅಲೆ ಆನಿ ಜಿವೆ ಅಲೆ ಮ್ಹಣೊನ್ ದೋನ್ ವಾಂಟೆಂ ಕರ್ನ್ ರಾಂದ್ಪಾಕ್ ಉಪಯೋಗ್ ಕರ್ತಾತ್.
ಅಲ್ಯಾಚೆಂ ಉತ್ಪಾದನ್.
ಸಂಸಾರಾಂತ್ ಸಕ್ಕಡ್ ಅಲ್ಯಾಚಾ ಉತ್ಪಾದನೆಂತ್ ೩೦% ಭಾರತ್ ಉಪಯೋಗ್ ಕೆಲ್ಲೆ ವರ್ವಿಂ ಭಾರತ ಪಯ್ಲ್ಯಾ ಸ್ಥಾನಾರ್ ಅಸಾ.
ವಿಶ್ವಚೆಂ ಪಯ್ಲ್ಯಾ ೧೦ ಅಲೆ ಉತ್ಪಾದಕ ದೇಶ — ೧೧ ಜೂನ್ ೨೦೦೮ ಂತ್.
ಒಟ್ಟು ವಿಶ್ವ-೧೩೮೭೪೪೫
१३वो गोवा युवा महोत्सव (१२, १३ जानेवारी २००८)

१३वो गोवा युवा महोत्सव( १२,१३ जानेवारी २००८) १३व्या गोवा युवा महोत्सवाचे उक्तावण गोंय राज्याचे मुख्यमंत्री श्री. दिगंबर कामत हांणी केलें.डॉ. रवणसिध्द नायक, आग्नेला डिकोस्टा, वासुदेव गांवकार,पुर्णानंद च्यारी,श्याम सातार्डेकार,परेश नायक आनी बिंदीया कस्त हे लोक मुखेल सोयरे म्हूण हाजीर आसले. सगळे पंगड देवाक नमन करुन यात्रा वाज्त गाजत माटवांत आयले.
माटवांत यात्रेंतले लोक तरसादी, गदा आनी हेर पारंपारीक शस्त्रां घेवन आयिल्ले.तरणाट्यांचो उत्सव,युवा महोत्सव...ओस्सय...ओस्सय... अशे ताळो फ़ुटसर आड्डून तरणाट्यांनी हो उत्सव गाजयल्लो.महोत्सवांत सगळे मेळून २८ पंगड आशिल्ले, १५ संस्था/क्लब आनी १३ शिक्षणीक संस्था आशिल्ल्यो. लोकमांड,फ़टाफ़ट, रांगोळी, मुस्तायकी, आयलें तशें गायलें,गीत गायतना,आदी अश्यो सर्ती आशिल्ल्यो.
ह्या युवा महोत्सवांत ओंकार कला आनी सांस्क्रूतीक मंडळ हो पंगड जैतीवंत थारलो. ह्या महोत्सवा निमतान उजवाडाक आयिल्या यादस्तीकेचे नांव संगम आशिल्लें.कार्याध्यक्ष म्हूण परेश नायक हांणी जापसालदारकी सांबाळ्ळी.
खमिराची वपार

खमिराची वपार.
Khomirachi Vopar - The Leaven ( parable )
वपारिंचो हेतू.
तेदनां शिसांनीं लागीं सरुन ताका विचारलें: "वपारींनीं तांचे कडे कित्याक उलयताय?" ताणें परतीपाळ केलो: "कित्याक सर्गींच्या राज्याचे गूट वळखूंचें देणें तुमकां दिल्लें आसा; तांकां हेरांक ना. आसा तांकां देव आनींक-उय दितलो आनी तांचें माप भरन अत्तलें; पूण ना तांकां, आसा तें पोरयान तांचे कडलें देव काडून घेतलो. देखून हांव वपारींनीं तांचे कडे उलयतां, कित्याक पळेवन-उय तांकां दिसना, आनी आयकुन-उय तांकां आयकना आनी समजयी ना."
इजायासान अशें आदींच सांगललें तें तांचे सवें पाळोन येता:
"आयकुन-आयकून तुमकां काय, समजचें ना; पळेवन-पळेवन तुमकां काय दिसचें ना. कित्याक ह्या लकाचें काळीज जोड-निबर जालां, तांचे कान भेरे जाल्यात, तांचे दोळे धांपलले आसात; ना तर दोळयांनीं तांकां दिसूंक लागतलें, कानांनीं तांकां सारकें आयकुंक मेळतलें, मनान तांकां समजतलें, आनी, तीं परतून येवन, हांव तांकां बरीं करीन ."
खमिराची वपार.
पवित्र पुसतक ː माेव १३ : ३१-३५ (मार्क ४ : ३०-३२; लुकास १३ : १८ फ.)
३१ दुस्री êक वपार घालून ताणें तांकां म्हळें: "सर्गिंचें राज अशें: एका मनशान सान्स्वाचें बीं घेवन तें आपल्या पर्सांत रयलें. ३२ तें खरेंच सगळ्या बियांवोन ल्हान; पूण वाडतोच, सगळ्या झाडपाल्यावोन उंच जावन, ताचें झाड जाता, आनी वाऱ्या वेलीं सुकणीं येवन ताच्या खांदियांचेर वसती कर्तात. ३३ ताणें आनिंक êक वपार तांकां सांगली: êकê बायलेन खमीर घेतलो आनी मोळलल्या पिटाचीं तीन व्हडलीं मापां धोरून तांतूं तो पुरलो आनी सगळेंच पीट फुगलें; हाचê सार्कें सर्गिंचें राज. ३४ जेजून वपारिंनीं सगळेो हेो वसतू पर्जेक सांगलेो आनी वपारीं बगर तो तांचê कडे उलयनासलो. ३५ वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं, हें प्रवादियाचें उतर अशें खरें जालें."
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
पळेइयात न्याळ.
The Mustard Seed and the Leaven, Commentary &amp; Meditation
वेल्स

, एरोपांतलो देस आसा। ताची राजधानी कार्डिफ नगर आसा। ते युनायटेड किंगडम भाग आसा।
ಧರಂದುತಾಂಚೊ ಇತಿಹಾಸ್

ಧರ್ಮ್‍‌ದುತಾಂಚಿ ಕೃತ್ಯಾಂ.
ಹೆಂ ಪುಸ್ತಕ್ ತಿಸ್ರ್ಯಾ ಶುಭ್‌ವಾರ್ತಮಾನಾ ಬರಾಬರ್ ಲುಕಾನ್ ಬರಯ್ಲೆಂ. ದೋನ್ ವರ್ಸಾಂ ಪರ್ಯಾನ್ ಬಂದ್ಖಣಿಂತ್ ಆಸ್ತಾನಾ, ಪಾವ್ಲುನ್ ರೊಮಾ ಶಹರಾಂತ್ ಧರ್ಮ್‌ಪರ್ಗಟ್ಣಿ ಕೆಲಿ ಮ್ಹಣ್ ಸಾಂಗುನ್, ಲೂಕ್ ಹೆಂ ಪುಸ್ತಕ್ ಸಂಪಯ್ತಾ. ಪಾವ್ಲ್ ಪಾಲೆಸ್ತಿನಾ ಥಾವ್ನ್ ರೊಮಾಕ್ ಗೆಲೊ ತೆದ್ನಾ, ಲೂಕ್ ತಾಚೆ ಬರಾಬರ್ ಆಸ್ಲೊ; ದೆಕುನ್‌ಚ್ ಹ್ಯಾ ಪ್ರವಾಸಾಚಿ ಖಬರ್ ಕರ್ತಾನಾ, ಆಪುಣ್‌ಯೀ ತ್ಯಾ ಪ್ರವಾಸಾಂತ್ ಆಸ್ಲೊ ಮ್ಹಣ್ ದಾಖವ್ನ್, ತೊ “ಆಮಿ” ಅಶೆಂ ಮ್ಹಣುನ್ ತ್ಯಾ ಪ್ರವಾಸಾಚಿ ಗಜಾಲ್ ಸಾಂಗ್ತಾ.
ಸರ್ಗಾರ್ ಚಡ್ಚೆ ಆದಿಂ, ಜೆಜುನ್ ಧರ್ಮ್‌ದುತಾಂಕ್ ಉಪದೇಸ್ ದಿಲ್ಲೊ ತಾಚಿ ಖಬರ್ ಪಯ್ಲಿ ಸಾಂಗ್ತಾ, ಆನಿ ನಿಕ್ತಿಚ್ ಸುರು ಜಾಲ್ಲೆ ಪವಿತ್ರ್-ಸಭೆಂತ್, ಕ್ರಿಸ್ತ್ ಶೆಕ್ಡ್ಯಾಚ್ಯಾ 42ವ್ಯಾ ವರ್ಸಾ ಪರ್ಯಾನ್ ಘಡ್ಲಿಂ ತ್ಯಾ ಮುಖೆಲ್ ಘಡಿತಾಂಚಿ ತೊ ಗಜಾಲ್ ಕರ್ತಾ. ಹ್ಯಾ ಪುಸ್ತಕಾಂತ್ ಪೆದ್ರುಚ್ಯಾ ಆನಿ ಪಾವ್ಲುಚ್ಯಾ ವಾವ್ರಾಚಿ ಅಧಿಕ್ ಖಬರ್ ಆಸಾ.
ಪವಿತ್ರ್ ಆತ್ಮೊ ಶಿಸಾಂಚೆರ್ ದೆಂವ್ಲ್ಯಾ ಉಪ್ರಾಂತ್, ಪೆದ್ರು ಜೆಜುಚಿ ಆನಿ ತಾಚೆ ವರ್ವಿಂ ದೆವಾನ್ ಫಾವೊ ಕೆಲ್ಲೆ ಸೊಡ್ವಣೆಚಿ ಪರ್ಗಟ್ಣಿ ಸುರು ಕರ್ತಾ ಪಾಲೆಸ್ತಿನಾಚ್ಯಾ ಆನಿ ವೆವೆಗ್ಳ್ಯಾ ದೆಶಾಂ ಥಾವ್ನ್ ಆಯ್ಲ‌ಲ್ಯಾ ಜುದೆವಾಂ ಫುಡೆಂ, ಮಹಾಧರ್ಮ್‌ಸಭೆ ಫುಡೆಂ ಆನಿ, ಕರ್ನೆಲ್ ರೊಮಿ ಶತಪತಿಚ್ಯಾ ಘರಾಂತ್, ವಿದೆಶಿಯಾಂಯ್ ಫುಡೆಂ.
ಧರ್ಮ್‌ದುತಾಂನಿಂ ಸೆವಕ್ ಸ್ಥಾಪ್ಲೆ; ಉಪ್ರಾಂತ್, ಹಾಂಚ್ಯಾಯ್ ವಾವ್ರಾಚಿ ಆನಿ ಧರ್ಮ್‌ಪರ್ಗಟ್ಣೆಚಿ ಮಾಹೆತ್ ಹ್ಯಾ ಪುಸ್ತಕಾರ್ ಮೆಳ್ತಾ; ಚಡ್ ಕರುನ್ ಇಸ್ತೆವಾಚಿ ಆನಿ ಫಿಲಿಪಾಚಿ.
ಪಾವ್ಲುಕ್ ಧರ್ಮದುತ್ ಜಾಂವ್ಕ್ ಜೆಜುಚೆಂ ಆಪವ್ಣೆಂ ಆಯ್ಲ್ಯಾ ಉಪ್ರಾಂತ್, ವಿದೆಶಿಯಾಂ ಸರಿಂ ಧರ್ಮ್‌ಪರ್ಗಟ್ಣೆಚಿ ವಾವ್ರ್ ಅಧಿಕ್ ನೆಟಾನ್ ಚಲ್ತಾ. ಪಾವ್ಲು ಆನಿ ಬಾರ್ನಾಬಾಸ್ ಆಂತಿಯೊಕ್ ಶಹರಾಂತ್ ವಿದೆಶಿಯಾಂನಿ ಘಡ್ಲಲಿ ಪಯ್ಲಿ ಪವಿತ್ರ್-ಸಭಾ ಸ್ಥಾಪ್ತಾತ್ ಆನಿ ತ್ಯಾಚ್ ಶಹರಾಂತ್ ಜೆಜುಚ್ಯಾ ಶಿಸಾಂಕ್ “ಕ್ರಿಸ್ತಾಂವ್” ವಾ “ಕ್ರಿಸ್ತಾಚಿಂ” ಮ್ಹಣ್ ಆಡ್-ನಾಂವ್ ಪಡ್ತಾ. ಹ್ಯಾ ಉಪ್ರಾಂತ್, ಚಡ್ ಕರುನ್ ಪಾವ್ಲು ವಿದೆಶಿಯಾಂಕ್ ಜೆಜುಚಿ ಪರ್ಗಟ್ಣಿ ಕರ್ತಾ ಆನಿ ತೀನ್ ಲಾಂಬ್ ಧರ್ಮ್‌ಪರ್ಗಟ್ಣೆಚ್ಯೊ ಪಯ್ಣಾಂ ಕರ್ತಾ ತಾಂಚಿ ಖಬರ್ ಇಸ್ಕುಟಾವ್ನ್ ಹ್ಯಾ ಪುಸ್ತಕಾಂತ್ ದಿಲ್ಯಾ. ಪಾವ್ಲುನ್ ರೊಮಾ ಶಹರಾಂತ್ ಕಶ್ಟ್ ಸೊಸ್ಲೆ ತಾಂಚಿ ಥೊಡಿಶಿ ಮಾಹೆತ್ ದೀವ್ನ್ ಲೂಕ್ ಹೆಂ ಪುಸ್ತಕ್ ಸಂಪಯ್ತಾ.
दयानंद बांदोडकर

दयानंद बाळकृष्ण बांदोङकर (12 मार्च 1911 – 12 ऑगस्ट 1973) हे गोंय संघप्रदेशाचे पयले मुखेलमंत्री आसले.
साल्वादोर फेर्नांडीस

साल्वादोर फेर्नांडीस हो एक तियात्र कलाकार.
जल्म.
साल्वादोर सांतान फेर्नांडीस हांचो जल्म 27 जुलै 1952 वर्सा सांगोल्डा बार्देश गोंय हांगा जालो.
वावर.
ताणें आपल्या वावराची सुरवात 10 वर्साचे पिरायेचेर स्कुलांत चलयेच्या भेसान‘चेडूं शेतकामतेचे’ हें कोंकणी कांतार म्हणून केली.उपरांत 14 वर्साचे पिरायेचेर ए. जे फेर्नांडीस जो सांगोल्डेचो, ताणें बरयल्ल्या आनी दिग्दर्शीत केल्ल्या "नशीब स्ट्रायक - वाल्याचे" ह्या तियात्रांत भाग घेतलो. ह्या तियात्रांत साल्वादोरान एक कांतार म्हणिल्लें जाची लोकांनी खूब तोखणाय केल्ली. उपरांत ते कामाच्या सोदांत मुंबय गेले जंय तांची भेट एच. ब्रिटनाकडेन जाली.एच ब्रिटनाच्या ‘नोवो काजारी’ ह्या तियात्रांत ताका वेवसायीक कलाकार म्हण वांटो घेवपाची संद मेळ्ळी. मागीर ताणें आपूण जावन खुबशे तियात्र बरयले तशेंच माचयेर हाडले. तातुंतलें कांय तियात्राचीं नांवां अशीं आसात ‘मोगाक लागोन’, ‘तो कोण’, ‘बेबदो’, ‘भुरगें नाका’ आदी.
वेवसायीक माचयेर काम करून तशेंच फामाद दिग्दर्शकां खाला जशे जॉ रोज, एच ब्रिटन, तिटा प्रिटो, सी आल्वारीस, प्रेम कुमार, पिटर वी फेर्नांडीस, टॉनी मार्टीन आदी वावर करून आपल्या कलेक लागून ते एक फामाद तियात्रिस्त जावपाक पावले.
तांणे भाग घेतिल्ली तियात्रां.
ताणे " पिजलेले कापोड " नांवांची ऑडियो सी.डी प्रकाशीत केली जाची आयकुप्यांनी खूब तोखणाय केली.ताणे "गुन्यांवकारी कोण" आनी "उडटा तो बुडटा" ह्या कोंकणी फिल्मांनी काम केलां.
फकत कलाकारच न्हय तर ते मुंबय शारांत कपड्याचे काम करताततशेंच ‘सलफर्नस एन्टरप्रायज’ कारखान्याचे ते मालक आसात.
तांका गोंयात “कोका कोला” पुरस्कार फावो जालो तशेंचम्हाराष्ट्र कोंकणी कला संस्थेन आनी 125वी पुराय जाल्ल्या तियात्र उत्सव मंडळ मुंबय हांणी तांचो भोवमान केला.
पुरस्कार.
तांका गोंयात “कोका कोला” पुरस्कार फावो जालो तशेंचम्हाराष्ट्र कोंकणी कला संस्थेन आनी 125वी पुराय जाल्ल्या तियात्र उत्सव मंडळ मुंबय हांणी तांचो भोवमान केला.
वझे, दामोदर विश्र्वनाथ

वझे, दामोदर विश्र्वनाथ: (जल्म: १६ सप्टेंबर १९३०, सोनारभाट,दिवचल - गोंय).
सुटकेझुजारी. ताणें माध्यमिक मेरेन शिक्षण घेतलें. तो आझाद गोमंतक दल संघटनेचो वांगडी आशिल्लो. सुटके झुजाच्या काळांत वण्टीपत्रकां लावप, पुस्तिका वाटप, सुटके झुजाऱ्यांक आदार करप, तांकां पोलिस कारवायांविशीं खबरो पावोवप असलीं कामां तो करतालो. १२ फेब्रुवारी १९५५ ह्या दिसा अस्नोडा पोलिसठाण्याचेर हल्लो करपांत वांटो घेतला ह्या दुबावाखाल पोलिसांनी ताका अटक केलो. उपरांत बावीस म्हयने ताका बंदखणीची ख्यास्त जाली आनी ३१ डिसेंबर १९५६ ह्या दिसा ताची सुटका जाली. भारत सरकारान ताम्रपत्र दिवन सुटके झुजांतल्या ताच्या वावराचो भोवमान केलो.
गद्य साहित्य

गद्य साहित्य: नवलकथा आनी कथा- ह्या काळांतली कथा आनी नवलकथा चडांत चड समजामिमुख जाल्ली दिसता. भारताचें यथार्थ दर्शन ह्या कथा-नवल कथांनी घडटा. दलीत आनि पद्दलीत समाजाचें प्रामाणीक चित्र पितारपाचेंकाम समर्थपणान ह्या काळांतल्या लेखकांनी केलां. ह्या कालखंडांत नवलकथेच्या मळार क्रांतीकारी योगदान दिवपी प्रेमचन्दाच्या नांवान ह्या कालखंडाक प्रेमचन्द युग म्हण्टात. ताणें गोदान, गबन,रगभूमि, कर्मभूमि, कायाकल्प, सवासदन, प्रेमाश्रय अशो एकापरस एक सरस नवलकथा बरयल्यो. ताच्यो 'पुस की रात', 'कफन', 'बडे घर की बेटी', 'शतरंज के खिलाडी' हे कथा संग्रह प्रसिद्द आसात. ह्याच काळांतले आनी कता -नवलकथाकार अशे आसात.- विश्वंभरनाथ शर्मा कौशिक (ननवलकथा: माॉ, भिखारिणी; कथा: कताई, रक्षाबंधन, उध्दार), सुदर्शन (हारकी जीत, ्लबम, आशिर्वाद), चतुरसेन शास्त्री (ह्रदय की परख, ह्रदय की प्यास, अमर अभिलाषा, आत्मदाह), चंद्रधर शर्मा गुलेरी (उसने कहा था, सुखमय जीवन, बहु काकाँच), जयशंकर प्रसाद (कंकाल, तितली, आकाशदीप पुरस्कार, प्रतिशोध). मनोविज्ञानाची फाटभूंय घेवन कथा बरोवप्यांमदीं इलाचंद जोशी, जैनेनद्, अज्ञेय हांचें लिखाण उल्लेखनीय आसा. तेभायर सियाराम शरण गुप्ता, भगवती प्रसाद वाजपेयी, वृन्दावन लाल वर्मा, राहुल संस्कृत्यायन आदि लेखकांनी मोलाची भर घाल्या.
नाटकाच्या मळार प्रसाद हांणे अपूर्व अशें योगदान दिल्ल्यान नाटकाच्या संदर्भांतल्यान ह्या कालखंडांत प्रसाद युग म्हणून वळखतात. 'सज्जन विशाखा', 'अजातशत्रु', 'जनमेजय का नागयज्ञ', 'राज्यश्री', 'स्कंद गुप्त', 'चंद्र गुप्त', 'ध्रुवस्वामिनी' अशींं सरस नाटकां बरोवन प्रसादान आपली अशी नाट्य परंपरा निर्माण केली. हरिकृष्ण प्रेमी (रक्षाबंधन, पाताल विजय, प्रतिशोद), लक्ष्मीनारायण मिश्र (संन्यासी, मुक्ति का रहस्य, राक्षस का मंदिर, राजयोग) हे हेर नाटककार आसात. पुरा, इतिहासांतली कथानकां वेंचून, भारतीय आनी अस्तंती शैलींचो समन्वय साधून नाटकां आनी नाटकुलीं निर्माण जालीं.
निबंदाच्या मळार साहित्यीक, दार्शनीक, मनोविज्ञानीक आनी आलोचनात्मक प्रकृतीच्या निबंदाची निर्मिती जाली. आचार्य रामचंद्र शुक्ला (चिंतामणी भाग १ और २), बाबु गुलाबराय (फिर निराशा क्यों ?, मेरी असफलता), पद्मालाल बख्शी ९कुछ, पंचपात्र), राहुल संस्कृत्यायन, राधाकृष्णादास, शांतिप्रिय व्दिवेद ह्या निबंदकारांनी हेम दालन समृध्द केलें. समिक्षेच्या मळार आचार्य रामचंद्र शुक्ला, शामसुंदरदास, लक्ष्मीनारायण, डॉ राम शंकर रसाळ, डॉ रामकुमार वर्मा, कृष्णशंकर शुक्ल, नन्ददुलारे वाजपेयी, शांतिप्रिय व्दिवेदी हांणी शास्त्रीय समिक्षेक व्हड योगदान दिलें.
रानी, मृगनयनी) हजारी प्रसाद व्दिवेदी (बाण भट्ट की आत्मकथा), संगेय राघव (घरौंदा, विषाद मठ) उपेंद्रनाथ अश्क (सितारों के खेल, गिरती दिवारें) हे कांय मुखेल लेखक आसात.
निबंदाच्या मळार हजारीप्रसाद व्दिवेदी, दिनकर, अज्ञेय, यशपाल, जैनेंद्र, रामवृक्ष बेनापुरी, शांतीद्रेय व्दिवेदी हांणी जिवीताच्या विविध आंगांक स्पर्श करपी निबंद बरयले. तेभायर हजारी प्रसाद व्दिवेदी, नगेंद्र, रामविलास शर्मा, शिवप्रसाद सिंह चौहान, विश्वनाथ, प्रसाद मिश्र, रामकृष्ण शुक्ल हांणी हिंदी समिक्षेच्या मळार भरीव योगदान दिलां.
Parra, Goem

Parra ek Bardezcho up-jil'lo, Ut'tor Goeant, Bharotant. To Mhapxeanchea xarak boglek asa  toxench Saligao, Calangute, Assagaon, Anjuna ani Vagator. Parra zaitoch zageacho vattar ektthaita punn chodd korun xetki m zomin asun ravpacho thodo zago.To Ponnjekui boglek asa ji Goenchi rajdhani zavn asa. Porrechea ravpeak "Porrikar" mhonnttat. Porra godd, tambddea kallingank lagun chodd famad aslem..
Porrechi igorz St Anne saibinnik bhettoilea.
अवमूल्यन

एकाद्रया चलनाचें विदेशी चलनाच्या परिमाणांत निर्धारीत केल्लें चालू मोल उणें करप. अवमूल्यन जाल्ल्या चलनाची देशांतर्गत क्रयशक्त मात उणी जायना. पूण देखीकः रु.5.50 क एक डॉलर हांच्या बदलाक रु.10.00क 1 डॉलर मेळूंक लागला. अशें धोरण सरकारान जाहीर केलें म्हणटकच ‘रूपयाचें डॉलर’ चलनांत अवमूल्यन जालें अशें म्हणूं येता.
आंतरराश्ट्रीय वेव्हाराच्या ताळेबदांतलो मुळावो असमतोल सोंपवचे खातीर निर्यातींत वाड आनी आयातींत उणाव करप गरजेचें थारता. ते खातीर येवजिल्ल्या कितल्याशाच उपायां मदलो अवमूल्यन हो चड परिणामी उपाय अशें मानतात. हो असमतोल चड काळ चालू उरलो.आनी आयातनिर्यातींतली तूट भरून काडचे खातीर भायल्या देशांची रिणां आनी पालव हांचेर बरोच काळ पातयेवन रावचें पडलें, जाल्यार अवमूल्यनाचो वापर करतात. चलनवाडय मुळाव्या असमतोलाक कारणीभूत थारता. चलनाचें अवमूल्यन जातकच आयातीचे मोल वाडटा आनी निर्यातीचें मोल उणे जाता. देखीक- एका डॉलरची वस्त आयात करपा खातीर पयलीं रु. 5.00 दिवंचे पडल्यार, अवमूल्यना उपरांत ताचे खातीर रु. 8.00 दिवंचे पडटात. हाचें उरफाटें अमेरिकेतल्या आयात करतल्याक एका डॉलरा भितर रु. 5.00 च्या बदलाक रु.8.00 मोलाच्यो वस्तू मेळटात. हातूंतल्यान भारताची आयात उणी जावंक आनी निर्यातीक चालनां मेळूंक पालव मेळटा.
चलनाचें देशाभितरलें मोल उणे जाल्लें आसतना, मिनिमय दर पयलींचो उरलो, जाल्यार त्या चलनाचें अधिमूल्यन जालें अशें मानतात.
आयात मालाची देशाभितरली मागणी आनी निर्यात मालाची भायल्या देशांतली मागणी हे गजालीचेर जर नियंत्रण आसत, तर अवमूल्यना फाटलो उद्देश साध्य जाता. अवमूल्यन लारकें जावचे खातीर सरकारी खर्चांत काटकसर, करां भितर वाड, खाजगी खर्चाचेर नियंत्रण, वस्तूंचे नियंत्रित दर उणे करप आनी दरवाड सकयल हाडचे खातीर फाव ते हेर उपाय येवजप गरजेचें आसता. एका देशान अवमूल्यन केल्या उपरांत त्या देशाकडेन वेपारी संबंद आशिल्ल्या बऱ्याचशा देशांनी आपल्या चलनाचे अवमूल्यन करीत जाल्यार , तातूंतल्यान कोणाकच फायदो मेळना आनी वेपाराचेर मात वायट परिणाम जाता.
अवमूल्यनाक लागून देशा भितर दरवाड जावपाची शक्यताय नदरेआड करूंक येना. निर्यातदारांचें वाडटें उत्पन्न, निर्यात वाडिल्ल्यान आनी आयात उणी जाल्ल्यान वस्तूंची उणी जाल्ली पुरवण, रोजगारींत जाल्ली वाड ह्या सारक्या कारणांक लागून रोखडीच दरवाड जावपाची शक्यताय आसता. ते भायर अवमूल्यनाचो खरो अर्थ न समजल्ल्यान आनी स्वताचो फायदो करून घेवचे खातीर वेपारी, चलनाचें देशाभितरलें मोल उणें जालां असो आभास निर्माण करून , दर वाडयतात असो सादारण अणभव आसा. ताका लागून दरवाडीचेर नियंत्रण दवरप म्हत्वाचें आसता. देशांत आशिल्लें परकी भांडवल पर्थून भायर वचचें न्हय, होय अवमूल्यनाचो एक होत आसा.
शंकराचार्य

शंकराचार्य: (इ.स.चो. 7-8 वो शेंकडो)
एक महान यती, ग्रंथकार, अद्वैत मताचो प्रचार, स्तोत्रकार आनी धर्मसाम्राज्याचो संस्थापक.
केरळांतल्या कालटी नांवाच्या गावांत शिवगुरू आनी विशिश्टा नांवाच्या एका तपोनिश्ठ नंपूतिरी ब्राह्मणागेर तो जल्माक आयलो. हे दांपत्य शिवभक्त तशेंच धर्मपरायण आशिल्लें.
ताणें गांवातल्या एका गुरू कडल्यान संस्कृत शिक्षणा वांगडाच हेरसगळ्यो विद्या आत्मसात केल्यो. गुरू कडल्यान तो आपल्या घरा आयलो आनी विद्यार्थ्यांक शिकोवंक लागलो.
उपरांत आवयकडल्यान परवांनगी घेवन तो दिक्षा घेवपाखातीर नर्मदेचे देगेर आशिल्ल्या गोविंदयतीच्या आश्रमांत गेलो. ताची अलौकिक बुध्दीमत्ता, पारखर वैराग्य पळोवन गोविंदयतीन शंकाराचार्य शिश्य म्हूण आपणायलो आनी सन्यासदिक्षा दिवन शंकराचार्य नांव दवरलें.
गुरूकडल्यान ताणें अद्वैतपर आनी संप्रदायिक अशीं ब्रह्मसुत्रां आनी उपनिषदां शिकून घेतली.
गुरूचे आज्ञेवयल्यान शंकराचार्य काशिक गेलो आनी विश्वनाथाचें दर्शन घेवन ताच्या वांगडा आशिल्ल्या शिश्याक मर्णिकर्णिका घाटाचेर वेदान्ताचो पाठ दिलो.
ताणें ब्रह्मसूत्रां, गीता आनी उपनिषदां हांचेर भाश्यां बरल्यांत. तेभायर ताणें आपल्या अद्वैत सिध्दांताचेर प्रस्थापनेखातीर कितलेशेच ग्रंथ रचल्यात. ताच्या नांवार दोनश्यापरस चड ग्रंथांची नोंद आसा. पूण इतले ग्रंथ एका आचार्यान निर्माण केल्ले नात. आचार्याउपरांत शांकरपिठाचेर अधिश्ठित जाल्ल्या विद्वानांनी ग्रंथ रचना केल्ली आसून ती आद्य शंकाराचार्याच्या सिध्दांताक धरूनआसा. हे सगळे आचार्य स्वताक शंकराचार्य म्हूण आचार्याच्या नांवार जमा जाल्या.. ताकालागून आचार्यचे ग्रंथ खंयचे आनी खंयचे आनी हेरांचे खयचे हे थारावप कठीण जाला.
वैदिक धर्माच्या प्रचाराखातीर शंकाराचार्यान शिश्य तयार केले. सुरेश्वर, पद्यपाद, हस्तामलक आनी तोटक हे ताचे चार मुखेल शिश्य, विद्वान, आचार्यशिल आनी सन्यासी आसले.
प्रचलित ग्रंथाच्या आदारान पंरंपरा दिसता ती अशी- विष्णू- शिव ब्रह्मा- वसिश्ठ- शक्ति- पराशर- शुक- गौडपाद- गोंविद आनी शंकर. हे परंपरे प्रमाण आचार्य हो गौडपादांचो प्रशिश्य आनी गोविंदाचो शिश्य आसलो.
भारतवर्षाची धार्मीक वेवस्था चासू दवरपाखातीर भारताच्या चारय दिकांनी चार मठांची स्थापना केली. द्वारका, पुरी, बदरी आनी श्रुगेरी हांगा णठस्थापना करून आपल्या मुखेल शिश्यांक थंय मठपती नेमले. नेपाळाक वचून थंयची वैदिक पुजापद्दत बंद पडिल्ली ती चालू केली आनी पशुपथिनाथाचो जीर्णोधार केलो.
भाश्यलेखन, प्रचार, दिग्विजय, मठस्थापना असो वावर आचार्यान पिरायेच्या 31 व्रसांत पुराय केलो. बत्तीसाव्या वर्सा केदारनाथाक ताणें सगळ्या मठपतींक जो उपदेश केला ताका महानूशासन अशें म्हण्टात.
शंकराचार्याची मानवी जीण खूबश्या असामान्य गुणांनी समृध्द आसली. ताची मातृभक्ती उत्कट आसली. शिश्यांचेर ताचो खूब मोग आसलो. ताची मानसिश शक्ती अपूर्व आसली. धारण शक्त तीव्र आनी काळीज भावकोमल आसलें.
शंकराचार्य हो तंत्र-मंत्रशास्त्राचो विद्वान आसलो. ताची त्रिपूरसुंदरीची उपासना ही तांत्रिक आसली. ताणें आपल्या मठांत त्रिपूरसुंदरीची पुजापद्दत सुरू केली. तो आत्मज्ञानी आसूनय, कर्मप्रवष आसलो, ज्ञानाचो उपासक आसून, उपासनेचो समर्थक आसलो.
भगवान शंकराचार्य ही भारतांत जावन गेल्ली एक विभूती आचार्य जावन गेल्यार बाराशें वर्साचो काळ गेलो. पूण ताची किर्त आजून जागी आसा. वैदिक धर्माच्या इतिहासांत आचार्याचे योगदान व्हड आसून ते वरवीम तो नव्या युगाचो प्रवर्तक थारलो.
चित्तरंजन दास

जल्म.
हांचो जल्म दि.5 नोव्हेंबर 1870 या दिसा कलकत्ता हांगा जालो.
शिक्षण.
पिरायेच्या णवव्या वर्सा चित्तरंजनाक शाळेंत घालो.1886 वर्सा तो कलकत्ता विद्द्यापिठाची शालांत परिक्षा पास जालो.उपरांत ताणें प्रेसिडेन्सी कॉलेजांत प्रवेश घेतलो.साहित्याची ताका चड ओड आशिल्ली.बंगाली भाशेचो ताका खूब अभिमान आसलो.विद्द्यापिठ पांवड्याचेर बंगाली भास दुसरी भास म्हणून दवरपी, हेखातीर ताणें खूब यत्न केले.कीट्स,शेली,ब्रावनिंग हें इंगलीश कवी आनी रनींद्रनाथ टागोर,बंकिमचंद्र चेटर्जी हे बंगाली कवी ताचे आनडटे साहित्यीक आसले.1890 वर्सा चित्तरंजन आय.सी.एस. ही परिक्षा दिवपाखातीर इंग्लंडाक गेलो.1893 वर्सा ताणें आय.सी.एस. ची परिक्षा दिली.त्या वर्सा 42 जाणांची निवड जावपाची आशिल्ली.चित्तरंजनाचो क्रमांक 43 वो लागलो आनी ताची निवड जाली ना.उपरांत तांणें बेरिस्टरकेचो अभ्यास करपाखातीर इनर टँपलांत प्रवेश घेतलो आनी 1893 वर्सा तो बेरिस्टर जालो.भारतांत परत येतकच कलकत्ता उच्च न्यायालयांत चित्तरंजनान वकिलीचो वेवसाय सुरू केलो.
जीण.
चित्तरंजनाचो बापूय निवृत जाल्ल्यानम व्हड कुटूंब आनी रीण हाका लागून घरची परिस्थिती खूब गरिबीची जाल्ली.ह्याच काळांत ‘मालंच’(1895)हो पयलो भावगितांचो झेलो चित्तरंजनान उजवाडायलो. 1897 वर्सा वासंतीदेवी हिचेकडेन चित्तरंजनाचें लग्न जालें.ताका एक चलो आनी दोन चलयो आशिल्ल्यो.वकिलींत चित्तरंजनाचो जम बसता आसतनाच वंगभंगाची चळवळ सुरू जाली.अरविंद घोष आनी कांय तरणाटे हांचेर खटलो जालो.’अलीपूर बॉमकेस’ म्हणून हो खटलो गाजलो. अरविंदाकडेन पयशे उणे आशिल्ल्यान चित्तरंजनान आपली घोड्यांगाडी विकून खटलो चलयलो आनी 1908 वर्सा अरविंदबाबू सुटका जाली.तेन्नासावन चित्तरंजनाकबरो वकील म्हणून नामना मेळूंक लागली.तेउपरांत डुमरॉन खटलो,दिल्ली कट,अमृतबाझार पत्रिका,अब्रू लुकसानीचो खटलो ह्या गाजिल्ल्या खटल्यांचे काम ताणें पळयलें.अनुशीलन समीती हे क्रांतीकारी संघटनेचो तो वांगडी आशिल्लो.बिपीनचंद्र पाल आनी अरविंद घोष हांचे वांगडा चित्तरंजनान वंगालचे फाळणीआड काम केलें.1917 वर्सा प्रांतीक परिशदेची तो अध्यक्ष जालो.1918 वर्सा माँटेग्यू चेम्सफर्ड सुदारणांक ताणें विरोध केलो.कलकत्याच्या 1920 वर्साच्या काँग्रेस अधिवेशनांत ताणें गांधीचे असहकार चळवळीक सुर्वेक विरोध केलो,पूण उपरांत नागपूर काँग्रेसींत तो पुराय गांधीवादी जालो.वकिली सोडून, ताणें आपलें घरदार,आस्पत काँग्रेसीक म्हळ्यार देशाक अर्पण केली.तेन्नासावन चित्तरंजनाक ‘देशबंधू’ ह्या नांवान वळखूंक लागले.1921 वर्सा अहमदाबाद आनी 1922 वर्सा गयाच्या काँग्रेस अधिवेशनांचो अध्यक्ष म्हणून ताची निवड जाली.प्रिन्स ऑफ वेल्साचे भेटीचेर बहिश्कार घालचो,म्हणूनताणें चळवळ केली;ताका लागून चित्तरंजनाक स म्हयने बंदखंड भोगची पडली.’मालंच’ ह्या कवितांझेल्या उपरांत ताणें ‘माला’, ‘सागर संगीत’, ‘किशोर-किशोरी’ आनी ‘अन्तर्यामी’ हे कवितांझेले उजवाडायले.1914 वर्सा ‘नारायण’ नांवाचे साहित्याविशींचें म्हयनाळें ताणें सुरू केलें.1922 वर्सा ‘बांगला कथा’ हें सांजदिसाळें,1923 वर्सा स्वराज्य पक्षाचें मुखपरत्र ‘फॉर्वर्ड’ हें दिसाळें आनी 1924 वर्सा कलकत्ता म्हापालिकेचो महापौर आसतना ‘म्युनिसिपल गेझेट’ हें पालिका मुखपत्र ताणें सुरू केलें.
जातीयता आनी अस्पृश्यताय ताका मान्य नासली.बायलंक पुराय स्वतंत्र्य,बायलांचे शिक्षण,विधवा लग्नां आनी आंतरजाती लग्नां हांचो प्रचार जावंचो म्हणून ताणें खूब यत्न केलें.ताणें सूतकताईचो प्रसार केलो आनी परदेशी म्हालाचेर बहिश्कार घालो.
मरण.
दि. 16 जून 1925 या दिसा दार्जिलिंग हांगा ताका मरण आयलें.
ಕಲಸ್ಕಾರಾಂಕ್ ಪಾವ್ಲುಚೆಂ ಪತ್ರ್

Epistle to the Colossians.
ಕಲಸ್ಕಾರಾಂಕ್ ಪಾವ್ಲುಚೆಂ ಪತ್ರ್.
53ವ್ಯಾ ವರ್ಸಾ ಥಾವ್ನ್ ತೆಂ 56ವ್ಯಾ ವರ್ಸಾ ಪರಿಯಾನ್ ಪಾವ್ಲು ಎಫೆಜಾಂತ್ ಆಸ್ತಾನಾ, ತಾಚ್ಯಾ ಶಿಸಾಂನಿಂ ಶುಭ್ವರ್ತಮಾನಾಚೊ ನಿರಪ್ ತ್ಯಾ ಪ್ರಾಂತಾಂತ್ಲ್ಯಾ ಭಿತರ್ಲ್ಯಾ ಗಾಂವಾಂನಿಂ ವ್ಹೆಲೊ. ಹ್ಯಾ ಶಿಸಾಂ ಮದೆಂ ಎಪಾಫ್ರಾಸ್ ಆಲ್ಸೊ; ತಾಣೆಂ ಕಲಸ್, ಲಾದಿಸೆಇಯಾ ಆನಿ ಹಿಯೆರಾಪಲಿಸ್ ನಗ್ರಾಂನಿಂ ಶುಭ್ವರ್ತಮಾನ್ ಪರ್ಗಟ್ಲೆಂ.
ಆಪ್ಲ್ಯಾ ಶಿಸಾಚ್ಯಾ ವಾವ್ರಾಕ್ ಲಾಗುನ್, ಪಾವ್ಲುನ್ ಹುರ್ಬಾ ದಾಖಯ್ಲಿ. ಥಡಿಂ ವರ್ಸಾಂ ಉಪ್ರಾಂತ್, ರಮಿ ಸಂರಾಜಾ ಮುಖಾರ್ ತಾಚಿ ನಿತ್ ಜಾವಂಚಿ ಆಸ್ಲಿ ತೆದ್ನಾ, ಬಂದ್ಖಣಿಂತ್ ಆಸ್ತಾನಾ, ಎಪಾಫ್ರಾಸಾ ಉದೆಶಿಂ ಕಲಸ್ ನಗ್ರಾಂತ್ಲ್ಯಾ ಕ್ರಿಸ್ತಾಂವಾಂಚಿ ಖಬರ್ ಪಾವ್ಲುಕ್ ಮೆಳ್ಳಿ. ಜರಿ ಎಪಾಫ್ರಾಸಾನ್ ದಿಲ್ಲಿ ಖಬರ್ ಚಡ್-ಕರುನ್ ಬರಿ ಆಸ್ಲಿ, ತರಿ ಹೆ ಕಲಸ್ಕಾರಾಂಚೆ ತರ್ಣೆ ಪವಿತ್ರ್-ಸಭೆಂತ್ ಗಂಭಿರ್ ಪ್ರಸ್ನ್ ಆಸಾತ್ ಮ್ಹಣ್ ಪಾವ್ಲುಕ್ ದಿಸ್ತಾಲೆಂ. ಥಂಯ್ ಚಲ್ತಲ್ಯಾ ಖಟೆಪಣಾಕ್ ಫುಡೊ ಕರುಂಕ್, ತಾಣೆಂ ಸ್ಪಶ್ಟ್ ಉತ್ರಾಂನಿಂ ಜೆಜು ಕ್ರಿಸ್ತಾ ಆಂಚ್ಯಾ ಸಡ್ವಣಾರಾ ವಿಶಿಂ ಆನಿ ತಾಚೆ ಗುಡಾರ್ತ್ ಕುಡಿ ವಿಶಿಂ, ಮ್ಹಣ್ಗೆ ಪವಿತ್ರ್-ಸಭೆ ವಿಶಿಂ, ನಿಟ್ ಶಿಕವ್ಣ್ ದಿಲಿ; ಆನಿ, ಹಿ ಶಿಕವ್ಣ್ ಮನಾಂತ್ ಧರುನ್, ಕ್ರಿಸ್ತಿ ಆಪವ್ಣ್ಯಾಕ್ ಸಬ್ತಾ ತಸ್ಲೆಂ ಜಿವಿತ್ ಜಿಯೆವಂಕ್ ತಾಣೆಂ ಥಡೆ ನೆಮ್ ದಿಲೆ.
ತ್ಯಾಚ್ ಬರಾಬರ್ ಖಟ್ಯಾ ಶಿಕವ್ಣಾಂಚೆರ್ ತಾಣೆಂ ಖರ್ ನಿಶೆದ್ ಮಾರ್ಲೊ. ಜೆಜು ಕ್ರಿಸ್ತಾಚ್ಯಾ ದೆವ್ಪಣಾ ವಿಶಿಂ ನಿಜ್ ಆನಿ ಸಾರ್ಕಿ ಸಂಜಣಿ ದಿಲ್ಯಾ ದೆಖುನ್, ಹ್ಯಾ ಪತ್ರಾಚೆ ಪಯ್ಲೆ ದನ್ ಅವೆಸ್ವರ್ ಎಕ್ದಂ ಮ್ಹತ್ವಾಚೆ.
ಕಲಸ್ಕಾರಾಂಕ್ ಬರಯ್ಲ್ಲೆಂ ಪತ್ರ್ ಎಫೆಜ್ಕಾರಾಂಕ್ ಬರಿಲ್ಲ್ಯಾ ಪತ್ರಾ ಭಾಶೆನ್ ದಿಸ್ತಾ. ಹ್ಯಾ ಪತ್ರಾಂತ್ ಆಸಾತ್ ತಿಂ ಖುಬ್ ಉತ್ರಾಂ ಆನಿ ವಾಕಿಯಾಂ ಎಫೆಜ್ಕಾರಾಂಕ್ ಬರಯ್ಲ್ಲ್ಯಾ ಪತ್ರಾಂತ್-ಉಯ್ ಮೆಳ್ತಾತ್. ಹಿಂ ಪತ್ರಾಂ ತ್ಯಾಚ್ ಕಾಳಾರ್ ಬರಯ್ಲ್ಲಿಂ, ಆನಿ ಜುದೆವಾನ್ ಆನಿ ವಿದೆಶಿಯಾಂ ಮದೆಂ ಕ್ರಿಸ್ತಾಂವ್ ಜಾಲ್;ಲ್ಯಾಂಕ್ ತಿಂ ತಯ್ಯಾರ್ ಕೆಲ್ಲಿಂ. ದೆಖುನ್, ಹಿಂ ದನುಯ್ ಪತ್ರಾಂ ಬರಾಬರ್ ವಾಚುಂಕ್ ಜಾಯ್.
ಹ್ಯಾ ಪತ್ರಾಚಿ ಮಾನ್ಡಾವಳ್ ಅಶಿ :.
ಪ್ರಸ್ತಾವ್ನಾ : 1 : 1-8
ಕ್ರಿಸ್ತಾಚೆಂ ಜಿವಿತ್ ಆನಿ ವಾವ್ರ್ : 1: 9-2: 19
ಕ್ರಿಸ್ತಾ ಸವೆಂ ನವೆಂ ಜಿವಿತ್ : 2 : 20-4:6
ಸಂಪಾದ್ಣಿ : 4 : 7-18
Polleiat.
Modern English to Konkani Dictionary - Isidore Dantas.pdf
कांज दे गोआ (गोंयचो सोप)

'चांजा दे गा' (गेंचो सप) एक नमुनेदार भारतिपुर्तुगेज जेवणा खाणाचो सप गयांतो जावन आसा, जो एकदां पुर्तुगेज भारतांतलो एक प्रांत आसलो, जाची स्फूर्त पुर्तुगेज सपाची जावन आसा.
ताचे तय्यारेंत कंबियेचें मास, थळावीं चेवरिसां, पियाव, लसूण, तांदूळ, उदक आनी मीठ वापर्तात. हे सगळे जिनस एकठांय एका ल्हान तव्यार वो एका प्रेस्सुरे चकेरांत रांदतात. शेवटीं, कंबियेच्या मासआच्या हाडआंचो कसाय तांतुंत घाल्पांत येता.
गयांत, परंपरे पर्मणें, तो जलं दितल्या असतऱ्यां खातीर तय्यार कर्पांत येतालो. पयल्या जल्मांक, सासुमाय आपल्या सुनांक एक पर्त विने हाच्या सऱ्याची बाटली आनी सो कंब्यो धाडटाल्यो, ज्यो हो सप तय्यार कर्पांत वापर्ताले, कित्याक अशें करप आवय्यांक आनी भलायकी मेळवपाक बरें जेवण संजताले.
तें सुमार सकाळच्या ११ वरांचेर, काळचे कडिये, गड तरानचे चेटने आनी खाऱ्या सांगाताक, घेवपांत येतालें. थडे फावटी, तें मळांनी भुर्ग्यां कडल्यान, तांच्या आवय-बापायंक आनी तांचे परस व्हड पिरेच्या भावनडांक जे थंय वावुर्ताले, तांकां एक मातियेच्या आयदनांत पाठवपांत येतालें..
डिमॉस्थिनीझ

डिमॉस्थिनी,संवसारीक नामनेचो वक्तो आनी मुत्सद्दी.अतथेंसातल्या एका गिरेस्त घराब्यांत ताचो जल्म जालो.
खाजगी जिवीत.
 ताच्या भुरगेपणांतूच ताचो बापूय भायर पडलो .बापायची आस्पत हेरांनी लुबाडली म्हणून तांचेआड फियार्द करपाच्या निमतान ताणें कायघाचो खोलायेन अभय्स केलो.ताणें वकूतत्व कलाय आत्मासात केल्ली. न्यायालयांत तो जिखलो खरो, पूण संपत्तीचो सामको थोडो वांटो ताका परत मेळ्ळो. न्यायालयीन उलोवपांखातीर ताची सगळ्याक नामना जाली.ख़टल्यांखातीर उलोवपां बरोवन दिवपाचीं कामां ताका मेळपाक लागलीं. त्या काळांत न्यायालयांत दर एकल्याक आपली बाजू स्वताक मांडची पडटाली. आपलीं उलोवपां दुसया कोणाकडल्यानूय बरोवन घेवपाक मेकळीक आसली. पिरायेच्या तिसाव्या वर्सामेरेन डिमॉस्थिनीझान हाच वेवसाय करतकच तो राजकारणांत पडला.
वावर.
अॅतथेंसांतली लोकशाय आनी ऑथेंसाचें स्वातंत्र्य हांचेखातीर तो संदाच वावुरलो.डिमॉस्थिनीझाचे राजकीय जिवीत सुरू जालें, तेन्ना मॉसिडोनियाचो राजा दुसरो फिलीप हाणें ग्रीसांतलीं शारां ल्हव ल्हव मॉसिडोनियन सत्तेखाला हाडपाक सुरवात केल्ली.फुडें अॅशथेंसाचें स्वातंत्र्यूय ताणें हातासलें.तेन्ना मॅसिडोनियन सत्तेआड अॅलथेनियनांमदीं जागूताय घडोवन हाडपाचें आनी ताचेंमदीं स्वातंत्र्याची ओत्सा चेतोवपाचें म्हत्वाचें काम डिमॉस्थिनीझान केलें.दुसर्या फिलीप आड ताणें दिल्ल्या उलोवपांक फिलिपिक्स ह्या नांवान वळखतात. दुसर्या फिलिपाच्या मरणांउपरांत सत्तेर आयिल्लया अलेक्झाडरान डिमॉस्थिनिझाक आपले सुवादीन करचो, अशी मागणी केल्ली. पूण अॅथेनियानांचे खासा विनंतीक लागून ती फाटीं घेतली.
टेसिफॉन नावाच्या एका अॅतथेनियन नागरिक डिमॉस्थिनीझाक भांगरा पदक दिवन ताचो भोवमान करचो,अशी सुचोवणी केल्ली.डिमॉस्थिनीझाचो प्रतिसर्धी वक्तो एस्किनीझ हाणें तिचेआड पवित्र घेवन तें प्रकरण न्यायालयांत व्हेंलें.ह्या संदर्भा आपली बाजू मांडपाखातीर डिमॉस्थिनीझान केल्लें on the crown[इ.स.प़.330] हें उलोवप श्रेश्ठ अशें मानतात. तेउपरांत कांय वर्सांनी ताचेर पयशांचे अफरातफरीचो आरोप जालो. दंडाची आनी बंदखणीची ख्यास्त जाली,बंदखणींतल्यान पळून वचून ताणें अज्ञातवास घेतलो.
मरण.
इ.स.प.323त अलेक्झांडराक मरण येतकच ताका अॅघथेंसांत हाडलो. ताच्या दंडाची रक्कम भरपाखातीर निधि उबारलो. पूण अँलेक्झाडराचो सेनापती अँ टिपाटर हाणें डिमॉस्थिनीझ आनी हेर व्यक्तींची मागणी केल्ल्यान तो ऑथेंसांतल्यान पळ्ळो आनी वीख घेवन ताणे. आत्महत्य़ा केली.
कच्छ

भारताचे अस्तंत देगेचेर आशिल्लो हो प्रदेश गुजरात राज्यांत आसा. ताचे उत्तरेक आनी उदेंतेक व्हडलें मळ; दक्षिणेक व्हडली दर्यादेग आनी अस्तंतेक अरबी समुद्र आसा. हो खा-या उदकाचो वाठार कांसवाच्या आकाराचो आसा. देखून ताका कच्छ (कांसव) हें नांव पडलां आसूंये.
ह्या प्रदेशाचो आवांठ ४५,६१२ चौ. किमी. आसा. उदेंत-अस्तंत अंसर सुगार २५६ किमी.जाल्यार, उत्तर-दक्षिण अंतर ५६ ते ११२ किमी. आसा. भारताचे मुखेल भुंये सावन वेगळो
पडिल्लो हो प्रदेश पडंग, रेंवट आनी फातरांचो आसलो तरी थंय वळीन आशिल्ले दोंगर, मदीं-मदीं व्हांवपी न्हंयो, कांयकडेन पिकावळ, तशेंच तणान भरिल्ले वाठार दिश्टी पडटात.
ह्या वाठारांत आशिल्ल्या दोंगरांपैकीं धिनोधर हो मुखेल पर्वत. ताचें तेमक सुमार १००० फूट ऊंच आसा. पयलीं ह्या दोंगराचेर ज्वालामुखी आशिल्लो. हांगाच्यो न्हंयो पावसाळ्यांत व्हांवतात
आनी हेर वेळार सुक्यो आसतात. मदीं मदीं ह्या भागांत भूंयकांप जातात. १८२९, १८४४, १८४५,१९५३ ह्या वर्सांनी भुंयकांपांनी मोटी बादा ह्या प्रदेशाक जाली हया प्रदेशाचें हवामान उण्यांत उणें ७.८° से. जाल्यार चडांतचड ४२.८° से. आसता. वर्सभर दर्यादेगेर आनी भितरल्या वाठारांत गीम सोडून हवा बरी आसता, पूण एप्रिल आनी मे ह्या दोन
प्रसाद पागी

प्रसाद सुरेश पागी हो एक नवदिक लेखक.
जल्म.
ताचो जल्म 19 जानेवारी 1976 वर्सां जालो.
नामो.
घर नं.786, महालवाडा - पैंगीण- काणकोण - गोवा
शिक्षण.
ताणें बी.ए. आनी बी.एड.हीं पदवी जोडल्या.
आवड.
तांकां सुत्रसंचालन, तबलावादन, चित्रकला, लेखन, संगीत, वाचन, फोटोग्राफी, विडीओग्रीफी आनी फिरपाची आवड आसा.
वेवसाय.
श्री.बलराम रेसिडेंशियल हायस्कूल, आमोणे पैंगीण, काणकोण हांगां शिकयतात.
साहित्य सेवा.
तो गीतलेखन, एकांकी, आपउलोवप आनी कवितालेखन करता.
नीरज चोप्रा

नीरज चोप्रा हो एक ट्रैक आनी फील्ड ऐथ्लीट. जो भालो फेंक खेळगडो (जावेलीन थ्रो) ताचो जल्म २४ डिसेंबर १९९७ ह्या वर्सा पानीपत जिल्लो, हरयाणाच्या खांडरा ह्या गांवांत जालो. भारताचे आर्मीत तो एक जुनियर कमिशन ऑफिसर.नीरज हो पयलोच ट्रैक आनी फील्ड ऐथ्लीट जाका २०२० टोकयो ऑलिम्पिकांत भारताक भागरां पदक फावो जालां.
जिवीत आनी शिक्षण.
नीरज्याक दोन भयणी ताचे आवय-बापायचें नांव सरोज देवी आनी सतीश कुमार, ताचो बापूय एक शेतकामती जावन आसा.  नीरज चोप्रान दयानंद एंग्लो वैदिक ह्या कॉलेजीतल्यांन आपलें शिक्षण पुराय केलें. 
ताचें ट्रेनींग.
जायते ताचे वांगडी ताच्या फोफशेपणा खातीर ताका चाळयताले.पूण नीरजाच्या बापायन ताका व्यायामशाळा हाचो वांगडी केलो. मागीर फुडें ताका पानीपत जीमाचो वांगडी केलो, जेन्ना शिवाजी स्टेडीअम पानीपत तो खेळटना ताणें जायते भाले उडोवपी(जावेलीन थ्रो) पळयले. ताकां पळोवन नीरजान आपणें भाग घेवपाक सुरवात केली. नीरज जायते फावटीं स्पोर्टस् अथॉरिटी ऑफ इंडिया हांगा वयतालो थंय ताका प्रशिक्षक जयवीर चोद्री मेळ्ळो. ताणें ताका प्रशिक्षण नासतना ४० मिटर भालो उडयता तें पळोवन तो ताचो पयलो प्रशिक्षक जालो. नीरज जायतें नवें शिकून ताका डिस्ट्रिक्ट चैम्पीअन्शिपान काश्या पदक फावो जालें तेन्ना ताणें आपल्या फामिलीक सागूंन पानीपत रावपाचें चितलें. २०१४ वर्सा युत ऑलिम्पिकांत ताका रुपें पदक फावो जालें, २०१७ वर्सा ओडिसा एशियन ऐथ्लीटीक चैम्पीअन्शिप हांगा ताका भागरां पदक मेळ्ळें. 
२०२० टोकयो ऑलिम्पिक.
२०२० टोकयो ऑलिम्पिकांत भारताचो भालो फेंक खेळगडो नीरज चोप्रान ७ ऑगस्ट २०२१ टोकयो ऑलिम्पिक सर्तींत भागंरा पदक जिखून इतिहास रचलो. नीरजान ८७.५८ मीटर लांब भालो उडोवन ही कामगिरी केल्या.नीरजान भागरां पदक मेळोवन हे सर्तींचो शेवट गोड केलो. बिजींग ऑलिंम्पिक २००८ उपरांत हें भारताचें पयलें पदक जावन आसा. ह्या भांगरा कामगिरी उपरांत नीरजाचेर तोखणायेचो पावस पडलो. राष्ट्रपती रमनाथ कोविंद प्रधानमंत्री नरेंद्र मोदी आनी जायत्या मानेस्तानी नीरजाचें अभिनंदन केलें. हरयाणाच्या मुख्यमंत्री मनोहरलाल खट्टर नीरजान भांगरा पदक जोडलें म्हूण ताका ६ कोटी रूपयांचो इनाम दिलो. 
पुरस्कार.
नीरजाक अरजुना पुरस्कार-२०१८, विशिश्ट सेवा मेडल आनी ध्यान चंद खेल रतना-२०२१ अशें पुरस्कार फावो जाल्यात
संदर्भ.
https://en.wikipedia.org/wiki/Neeraj_Chopra
विनायक रवळू गोवेंकार

विनायक रवळू गोवेंकार हांणी एम।ए(हिंदी)कोंकणी शिक्षक सदन अभ्यासक्रम केला।तें गोंय शिक्षण खात्यांत नोकरी करता।